text:
Monday, September 29, 2014
BRAZZAVILLE:CONGO-BRAZZAVILLE: KILIZIYA GATOLIKA YUNGUTSE UMUPADIRI W’UMUNYARWANDA.
Ku cyumweru tariki ya 14, Nzeli 2014 muri Paruwasi ya ETOUMBI muri Diyoseze ya OWANDO mu burengerazuba bwa Congo habereye umuhango ukomeye wo guha isakaramentu ry’ubusaserdoti Padiri HAROLIMANA Alexis, umunyarwanda w’impunzi uba muri iki gihugu cya CONGO BRAZZAVILLE.
Uwo muhango witabiriwe n’abakristu benshi baturutse imihanda yose muri Diyosezi ya OWANDO n’iziyegereye, tutibagiwe n’umubare munini w’intumwa (délégation) waturutse muri Diyoseze ya BRAZZAVILLE, wakoze urugendo rurerure (hafi 800 Km) wakereye kwitabira uwo munsi mukuru; ntitwakwibagirwa kandi abahagarariye umuryango we (abavandimwe be) baturutse mu Rwanda .
Uwo muhango wo guha isakaramentu ry’ubusaserdoti Padiri HAROLIMANA Alexis wayobowe na nyiricyubahiro Musenyeri Victor ABAGNA MOUSSA, umwepiskopi wa diyosezi ya Owando kandi witabiriwe n’abamubanjirije muri uyu murimo aribo PadiriTWAGIRAYEZU Tadeyo, uherutse kwizihiza muri uyu mwaka yubile y’imyaka 25 amaze ahawe iri sakaramentu, Padiri NZABONIMPA Albogaste, padiri RUNYANGE Aimable, uri gutegura muri uyu mwaka yubile y’imyaka 10 na Padiri MACUMI Tewobalidi (yari mu misa y’umuganura i Kintele).
MISA Y’UMUGANURA
«Nzaririmba iteka ryose impuhwe z’Uhoraho, kuva mu gisekuruza kujya mu kindi; umunwa wanjye nzawamamarisha ubudahemuka bwawe». (Zaburi 89,2 ). Iyo niyo ntego Padiri HAROLIMANA Alexis azagenderaho mu buzima bwe bwa gisaseridoti; misa ze z’umuganura zasomewe mu nkambi y’impunzi ya Kintele ( Paruwasi mutagatifukazi Kalala) ku cyumweru tariki ya 21 Nzeli 2014 no mu mujyi i Brazzaville muri Paruwasi Mutagatifu Yohani Mariya Viyani ya Mouleke, ku wa gatatu tariki ya 24 Nzeli 2014.
Mu ivanjili yo ku cyumweru mu nkambi ya Kintele, Padiri HAROLIMANA Alexis yigishije agira ati « Imigambi y’Imana si yo y’abantu », nkuko tubisanga mu ivanjili yanditswe na Matayo 20,1-16. Misa yitabiriwe n’imbaga y’abantu baturutse Kintele no mu nkengero zayo, nk’umuco wa kiliziya gatolika yayobowe na Padiri mushya HAROLIMANA Alexis akikijwe n’abandi bagenzi be b’abapadiri b’abanyarwanda n’abenegihugu, kandi hari hateraniye n’ababikira bomu muryango wa Antoni wa Paduwa.
Misa ihumuje hakurikiyeho ibirori byijihijwe na Chorale sainte Cecile, Umutwe w’abana b’ababyinnyi b’indirimbo zo mu kiliziya n’itorero ndangamuco ry’ababyinnyi b’impunzi z’abanyarwanda za Kintele. Indirimbo n’imbyino byerekanywe, byagaragaje ibyishimo birenze kubwo kongera kubona umwana n’umuvandimwe w’umunyarwanda yongera guhabwa iri sakaramentu muri ikigihugu cy’ubuhungiro.
Mu magambo yahavugiwe kandi yose yahurije mu gushimira Imana kubera ibyiza n’ubuntu yakoreye kandi ikomeza kugirira Padiri HAROLIMANA Alexis ku bw’umwihariko ndetse n’impunzi z’abanyarwanda muri iki gihugu cya Kongo muri rusange; uhagarariye impunzi z’abanyarwanda mu gihugu cya Kongo, yashimiye Padiri HAROLIMANA Alexis ku gitekerezo cyiza yahisemo cyo kuza gusomera misa ye ya mbere mu nkambi y’impunzi z’abanyarwanda, ibi biragaragaza ko atibagiwe inkomoko ye kandi kikaba ari ikimenyetso gikomeye cyo kuba hafi y’abababaye; Padiri mukuru wa Paruwasi Sainte Claire n’ibyishimo yagize ati «Ni ubwa mbere mbonye imbyino nyarwanda nziza kuva twakwakira muri iki gihugu abavandimwe bacu b’abanyarwanda».
Padiri mushya yasojeje amagambo agira ati «Nubwo birangiye, ahubwo nibwo bitangiye; ndabasaba inkunga y’amasengesho kugirango nzasohoze ubu butumwa ntangiye»,kimwe na nyuma ya misa ye y’umuganura yasomeye muri Paroisse Saint Jean Marie Vianney de Mouleke i Brazzaville (Chorale Saint Paul igizwe n’abaririmbyi b’abanyarwanda niyo yaririmbye muri iyi misa), Padiri HAROLIMNA Alexis yashimiye byimazeyo, kandi bivuye ku mutima abantu bose bamubaye hafi bakamufasha mu rugendo rutegura iyi ntera no mu gutegura ibirori bye, haba mu buryo buziguye cyangwa butaziguye. Imihango yose yarangijwe no kwakira abari bayitabiriye, byose byabaye mu mutuzo no mu byishimo byinshi.
PADIRI HAROLIMANA Alexis NI MUNTU KI ?
Padiri HAROLIMANA Alexis yavukiye muri Diyosezi ya Kabgayi; nyuma y’amashuri abanza i Kabgayi, yakomereje amashuri yisumbuye mu rwunge rw’amashuri Marie Merci i KIBEHO; nyuma y’intambara muri 1994, yahungiye mu cyahoze ari Zaïre i KASHUSHA mu ntara ya Kivu y’amajyepfo, agera i NDJOUNDOU mu 1997, nyuma yaho yimukira i LOUKOLELA mu 1999 muri Cuvette (Kongo-Brazzaville).
Aho i Loukolela niho yavuye ajya mw’iseminali nkuru Owesso (propédeutique), ahava akomereza filozofiya na tewolojiya i Brazzaville. Nyuma ya formation yatangiye muri 2004 akayirangiza muri 2012, aje guhabwa ubupadiri muri uyu mwaka 2014. Akaba yoherejwe gukora ahitwa i Mbomo muri diyoseze ya Owando.
Reba andi mafoto y’uko byari byifashe:
Intumwa y’Ikaze Iwacu
Congo-Brazzaville.
Subscribe to: Post Comments (Atom)


c: text/html

text:
Leonardo DiCaprio, uri mu Rwanda aho ari kumwe n’inshuti ye Nina Agdal mu biruhuko yagaragaye mu isoko ryo mu majyaruguru y’u Rwanda arimo arahaha T-shirt yo kwambara.
DiCaprio wamenyekanye cyane muri film ya Titanic, yagaragaye asa n’aho yiyoberanyije kuko yari yambaye ingofero ndetse n’amadarubindi (lunettes) y’izuba.
Mu mipira yari imushimishije, bigaragara ko yararimo arahitamo iyishushanyijeho ingagi zo mu birunga.
Kuva mu minsi ishize byavugwaga ko Leonardo DiCaprio ari mu Rwanda mu biruhuko, ariko hakaba nta ma photos ye y’uru ruzinduko yari yagaragara.

robotstxt: allowed

filter: keep


text:
Sobanukirwa neza ubutware bwa Yesu! (Igice cya 4)
“Nahawe ubutware bwose mw’ijuru no mw’isi” (Matayo 28:18)
6. Mu miyoborere (Gouvernance) :
Niwe Mwami w’amahoro. Ibihugu bikomeye kw’isi bishora amafaranga menshi mu mutekano barwanya ibyihebe ngo isi ibone amahoro byarananiranye ariko Yesu we afata ibyihebe nta mbunda akoresheje ku bw’ijambo rye gusa bagakizwa.
7. Mu iyobokamana (Religion):
Nta wujya kwa Data atamujyanye niwe nzira n’ukuri n’ubugingo, kandi nta rindi zina twahawe munsi y’ijuru ryo gukirizwamo uretse irya Kristo Yesu.Ubwo butware yabuduhaye ngo tubukoreshe ariko ntabwo tuzi agaciro kabwo :
Umusambi umenye agaciro ufite muri Leta ya Uganda wahita ujya muri Hotel leta ikishyura kuko barawubaha ushushanije mu idarapo ry’igihugu ariko kuko utazi agaciro bawuha wirira iminyorogoto, ukibera mu gishanga, ukanywa amazi adatetse ukanyurwa.
Ingagi imenye agaciro tuyiha mu Rwanda n’ibyo yinjiza uko bingana yahita iva mu birunga hakonje ikaza kuba mumahoteli akomeye kandi leta yayishyurira ariko kuko itazi agaciro kayo iba mu mbeho, ikarya ibyatsi ikanyurwa.
Igihe tuzamenyera agaciro dufite muri Kristo Yesu, imibereho yacu izatangira guhinduka kuko twamenye abo turi bo.
Dusenge: Mana nsengeye amatorero ya gikrsito ngo uduhe guhumuka amaso yacu tumenye impamvu waje kudupfira tumenye imbaraga zakuzuye uduhe kuzikoresha, Amen
Niba wifuza gusengerwa cyangwa kugisha inama, waduhamagara kuri +250788422984. Dusengera ibyifuzo by’abantu k’ubuntu. Sangiza ubu butumwa inshuti zawe. Pastor [email protected]


text:
Bibiliya ihindura imibereho y’abantu
“Nifuzaga kuzaba umupadiri”
IGIHE YAVUKIYE: 1957
IGIHUGU: MEGIZIKE
KERA: NIGAGA MU ISEMINARI KANDI NARI UMUNYAMAHANE
IBYAMBAYEHO:
Navukiye mu mugi muto wa Texcoco. Icyo gihe imihanda myinshi yari igitaka, kandi yabaga yuzuyemo ivumbi. Nakundaga kubona abantu bava mu midugudu yo hafi y’iwacu, bari kumwe n’indogobe zabo zabaga zihetse ibintu babaga bagiye kugurisha mu mugi. Nakuriye mu muryango ukennye cyane w’abana icyenda, nkaba ndi uwa karindwi. Data yadodaga inkweto za sandali (guarache) kugira ngo atunge umuryango, ariko yapfuye mfite imyaka irindwi. Kuva icyo gihe, mama yiyuhaga akuya kugira ngo abone ikidutunga.
Sogokuru yari umucuranzi, akaba n’umukuru w’itsinda ry’abaririmbyi b’abahanga mu kuririmba indirimbo z’idini. Abagize umuryango wacu hafi ya bose bari bazi gucuranga. Mama yaririmbaga muri korari, kandi marume yari umuririmbyi ufite ijwi ryiza, agacuranga na piyano. Iwacu twari Abagatolika barangwa n’ishyaka. Nari umuhereza, kandi nifuzaga kuzaba umumisiyonari. Ariko nanone, nakundaga filimi za karate. Uko nagendaga nzireba, ni ko nagendaga ndushaho gukunda urugomo.
Igihe nari mu mugi wa Puebla, nagiye kwiga mu ishuri ryigishaga iby’idini rimeze nka seminari. Intego yanjye yari ukuzaba umupadiri. Ngeze mu mwaka wa nyuma nazinutswe Kiliziya Gatolika, bitewe n’umubikira wari ukiri muto wansabye ko turyamana. Naramwangiye, ariko byatumye nifuza gushaka. Uretse n’ibyo, nabonaga abapadiri batandukanye bafite imibereho y’amaharakubiri. Amaherezo, ibyo kuba umupadiri nabivuyemo.
Nkiri umuhereza, nifuzaga kuzaba umumisiyonari. Ariko nanone, nakundaga filimi za karate, kandi ibyo byatumye ndushaho gukunda urugomo
Nafashe umwanzuro wo kwiga umuzika mu Ishuri Rikuru ry’Umuzika ryo mu mugi wa Mexico. Naje kuhavana impamyabumenyi, nshaka umugore hanyuma tubyarana abana bane. Kugira ngo mbone igitunga umuryango, naririmbaga mu misa muri Kiliziya Gatolika.
Mu mizo ya mbere, jye n’umugore wanjye twabanye nabi. Twahoraga turwana bitewe ahanini no gufuha. Twabanzaga gutongana hanyuma tukarwana. Amaherezo twafashe umwanzuro wo gutandukana tumaranye imyaka 13, nyuma yaho tuza gutana burundu.
UKO BIBILIYA YAHINDUYE IMIBEREHO YANJYE:
Mbere yo gutandukana n’umugore wanjye, nari naraganiriye n’Abahamya ba Yehova. Abahamya babiri baje iwacu bansaba ko tuganira kuri Bibiliya. Kubera ko numvaga ko iby’idini mbizi cyane, niyemeje kubavuguruza. Nababajije ibibazo bikomeye numvaga ko badashobora gusubiza, ariko natunguwe n’uko bampaga ibisubizo binyuze kandi bishingiye kuri Bibiliya. Natangiye kubona ko burya nta cyo nari nzi. Icyakora ntibakomeje kudusura bitewe n’uko nahoraga mpuze kandi umugore wanjye akaba yarangaga Abahamya urunuka.
Nongeye kubonana n’Abahamya ba Yehova nyuma y’imyaka itanu, icyo gihe nkaba narabanaga n’undi mugore witwa Elvira. Kwiga Bibiliya byarushijeho kunyorohera kuko Elvira atabarwanyaga. Nubwo byari bimeze bityo ariko, kugira ngo mpinduke byantwaye imyaka itari mike.
Naje kubona ko kugira ngo nsenge Yehova n’umutima wanjye wose, nagombaga guhinduka mu buryo bugaragara. Nagombaga kureka kuririmba mu misa, ibyo bikaba byaransabaga gushaka akandi kazi kamfasha gutunga umuryango wanjye (Ibyahishuwe 18:4). Nanone nagombaga gushyingiranwa na Elvira mu buryo bwemewe n’amategeko.
Kimwe mu bintu byangoye guhindura ni ukwifata mu gihe ndakaye. Hari imirongo ibiri yo muri Bibiliya yabimfashijemo. Umwe ni uwo muri Zaburi 11:5, hagaragaza ko Yehova yanga urugomo, undi ni uwo muri 1 Petero 3:7 uvuga ko kugira ngo Yehova yumve amasengesho yanjye ngomba kubaha umugore wanjye. Uko nagendaga ntekereza kuri iyo mirongo kandi ngasenga Yehova musaba kubimfashamo, ni ko nagendaga ndeka amahane.
Bibiliya yanyeretse ko kugira ngo Yehova yumve amasengesho yanjye ngomba kubaha umugore wanjye
UKO BYANGIRIYE AKAMARO:
Ubu umuryango wacu urishimye. Nkora uko nshoboye kugira ngo mbane neza n’abahungu banjye nabyaranye n’umugore wa mbere, kandi nkihatira gufasha abagize umuryango turi kumwe kugira ngo bagire ukwizera gukomeye.
Nkiri umwana, nifuzaga kuzaba umupadiri ngafasha abantu. Ubu numva nishimiye ubuzima. Kugira ngo mbone igitunga umuryango wanjye, nigisha umuzika. Nshimira Yehova cyane, kuko yanyihanganiye agatuma mpinduka umuntu mwiza.


text:
AMAKURU
Korowasiya
Abahamya ba Yehova mu imurika mpuzamahanga ry’ibitabo ryabereye muri Korowasiya
Abahamya ba Yehova bagiye mu imurika ry’ibitabo rikomeye ryabereye muri Korowasiya. Iryo murika mpuzamahanga ry’ibitabo n’ibikoresho by’imfashanyigisho ryari irya 37 kandi ryabaye ku itariki ya 11-16 Ugushyingo 2014.
Abahamya bakoze ibikorwa by’ubutabazi mu karere ka Balkan
Abahamya bihutiye gufasha abagezweho n’umwuzure wo muri Gicurasi 2014 kandi barabahumuriza. Uwo mwuzure ni wo wa mbere ukomeye mu mateka ya Bosiniya-Herizegovina, Korowasiya na Seribiya.


text:
ICYO BIBILIYA IBIVUGAHO
Inyamaswa
Mu buryo runaka, inyamaswa zigira uruhare ku buzima bwa buri wese muri twe. Ese tuzabazwa uko tuzifata?
Abantu bagombye gufata inyamaswa bate?
ICYO ABANTU BABIVUGAHO.
Hari abumva ko abantu bashobora gukoresha inyamaswa ibyo bashatse, abandi bakumva ko zagombye kwitabwaho nk’abantu.
Umwe mu bantu bakomeye baharanira uburenganzira bw’inyamaswa, yavuze ko zagombye guhabwa “uburenganzira bw’ibanze, aho gufatwa gusa nk’izigamije kwinjiriza abantu amafaranga cyangwa guteza imbere ubukungu.” Yunzemo ati “twagombye kureka gufata inyamaswa nk’umutungo wacu bwite.”
Umuherwe witwa Leona Helmsley yakoze ibyo abenshi babona ko ari ugukabya, igihe yazigamiraga imbwa ye miriyoni 12 z’amadolari y’amanyamerika [arenga miriyari 8 z’amanyarwanda], kandi akavuga ko nipfa bazayihamba iruhande rwe.
Bitekerezeho: Wumva inyamaswa zagombye gufatwa zite?
ICYO BIBILIYA IBIVUGAHO.
Yehova Imana, we waremye ibinyabuzima yabwiye abantu ati ‘mutegeke amafi yo mu nyanja n’ibiguruka byo mu kirere n’ibyaremwe byose bifite ubuzima byigenza ku isi’ (Intangiriro 1:28). Ku bw’ibyo, bihuje n’ubwenge kumva ko Imana ibona ko abantu baruta inyamaswa.
Uwo mwanzuro ushyigikirwa n’amagambo y’ingenzi abanziriza ayo tumaze kuvuga. Ayo magambo aboneka muri Bibiliya, aho igira iti “Imana irema umuntu mu ishusho yayo, imurema afite ishusho y’Imana; umugabo n’umugore ni uko yabaremye.”
Twebwe abantu ni twe twenyine dushobora kugaragaza imico y’Imana, urugero nk’ubwenge, ubutabera n’urukundo, kuko twaremwe “mu ishusho y’Imana.” Nanone twaremanywe ubushobozi bwo gukurikiza amahame mbwirizamuco n’ayo mu buryo bw’umwuka. Inyamaswa ntizifite ubwo bushobozi kuko zitaremwe “mu ishusho y’Imana.” Abantu bazirusha agaciro kandi ntizagombye gufatwa nka bo.
Ese ibyo bivuga ko abantu bafite uburenganzira bwo guhohotera inyamaswa? Oya.
Mu mategeko Imana yahaye Abisirayeli, yagaragaje ko inyamaswa zagombaga guhabwa ikiruhuko, kugaburirwa, kubungabungwa no kurindwa.
—Kuva 23:4, 5; Gutegeka kwa Kabiri 22:10; 25:4.
“Ujye ukora imirimo yawe mu minsi itandatu. Ariko ku munsi wa karindwi ujye uruhuka, kugira ngo ikimasa cyawe n’indogobe yawe na byo biruhuke.”
—Kuva 23:12.
Ese kwica inyamaswa ni bibi?
ICYO ABANTU BABIVUGAHO.
Hari abahigi n’abarobyi bica inyamaswa mu rwego rwa siporo, bakazirukankana bagamije kwishimisha, cyangwa bahiga ubutwari. Abandi bashobora kugira imitekerereze nk’iy’umwanditsi w’Umurusiya witwa Leo Tolstoy, wavuze ko kwica inyamaswa no kuzirya ari “ukurenga ku mahame mbwirizamuco.”
ICYO BIBILIYA IBIVUGAHO.
Imana yemerera abantu kwica inyamaswa mu rwego rwo gushaka imyambaro cyangwa kwirinda akaga (Kuva 21:28; Mariko 1:6). Nanone Bibiliya ivuga ko abantu bashobora kwica inyamaswa kugira ngo bazirye. Mu Ntangiriro 9:3 hagira hati “ibiremwa byose bifite ubuzima bigenda ku butaka bizaba ibyokurya byanyu.” Yesu ubwe yafashije abigishwa be kuroba amafi, nyuma yaho barayarya.
Ariko kandi Bibiliya, ivuga ko Imana ‘yanga umuntu wese ukunda urugomo’ (Zaburi 11:5). Birakwiriye rero kumva ko Imana itifuza ko tugirira nabi inyamaswa cyangwa ngo tuzice mu rwego rwo kwishimisha cyangwa gukora siporo.
Bibiliya igaragaza ko Imana iha agaciro gakomeye ubuzima bw’inyamaswa.
Bibiliya igira iti “Imana irema inyamaswa zo mu gasozi nk’uko amoko yazo ari n’amatungo nk’uko amoko yayo ari, n’inyamaswa zose zigenda ku butaka nk’uko amoko yazo ari. Imana ibona ko ari byiza.”
—Intangiriro 1:25.
Bibiliya ivuga ko Yehova ‘aha inyamaswa ibyokurya’ (Zaburi 147:9). Imana yaremye ibidukikije kugira ngo ifashe inyamaswa kubona aho kuba n’ibyokurya bikwiriye.
Umwami Dawidi yasenze agira ati “Yehova, ukiza abantu n’inyamaswa” (Zaburi 36:6). Urugero, mu gihe cy’umwuzure Yehova yarokoye abantu umunani n’amoko yose y’inyamaswa mbere y’uko arimbura abantu babi.
—Intangiriro 6:19.
Biragaragara ko Yehova akunda inyamaswa kuko yaziremye. Nanone aba yiteze ko abantu baziha agaciro zikwiriye.
“Umukiranutsi yita ku buzima bw’amatungo ye.”
—Imigani 12:10.
IBINDI WAMENYA
BIBILIYA IRIMO UBUHE BUTUMWA?
Umuremyi arema umuntu akamushyira muri paradizo
Bibiliya isobanura ko abantu baremwe bate? Ni ayahe mategeko Imana yahaye umugabo n’umugore ba mbere?
UBUTUMWA BWIZA BUTURUKA KU MANA
Ni uwuhe mugambi Imana ifitiye isi?
Bibiliya isobanura impamvu Imana yaremye isi, igihe imibabaro izarangirira n’uko isi n’abazaba bayituye bizaba bimeze mu gihe kizaza.


text:
REPUBULIKA YA DOMINIKANI
Yehova yuguruye imitima ya benshi
Leonardo Amor
YAVUTSE MU MWAKA WA 1943
ABATIZWA MU WA 1961
ICYO TWAMUVUGAHO: Yize ukuri akiri ingimbi, kandi amaze imyaka isaga 50 akorera Yehova umurimo w’igihe cyose.
NABATIJWE mu mwaka wa 1961 ubwo nigaga amategeko muri kaminuza, hakaba hari hashize nk’ukwezi Trujillo yishwe. Data yifuzaga ko naba umucamanza, ariko nabonye ko inyigisho ziva ku Mana ari zo zisumba izindi zose. Bityo, navuye muri kaminuza nubwo data atabishakaga. Nyuma yaho gato, nabaye umupayiniya wa bwite.
Hamwe mu ho nakoreye umurimo, ni mu mugi wa La Vega, aho Kiliziya Gatolika yari imaze igihe kirekire yarahashinze ibirindiro. Mu gihe nahamaze, nta muntu n’umwe wigeze yemera ukuri. Iyo natangaga disikuru z’abantu bose, nta wundi muntu wabaga uhari uretse mugenzi wanjye twakoranaga umurimo w’ubupayiniya. Nubwo byari bimeze bityo ariko, Yehova yankomeje binyuze ku cyigisho cya bwite, kujya mu makoraniro no gusenga nshyizeho umwete. Nasengaga Yehova mubaza niba mu mugi wa La Vega hari kuzigera haba itorero. Ariko nshimishijwe no kubabwira ko ubu hari Amazu y’Ubwami 6, amatorero 14 n’ababwiriza b’Ubwami basaga 800.
Mu mwaka wa 1965 nashyingiranywe na Ángela, kandi mu wa 1981 twagiye gukora kuri Beteli. Igihe nabatizwaga, mu gihugu hose hari ababwiriza 681 gusa. Ariko ubu hari abasaga 36.000, kandi abantu babarirwa mu bihumbi byinshi baza mu makoraniro anyuranye. Iyo nshubije amaso inyuma, ntangazwa no kubona ukuntu Yehova yuguruye imitima y’abantu benshi bakemera ukuri kwa Bibiliya.


text:
Waangari Maathai yakuriye ndetse arererwa mu gace kitwa White Highlands
Nkuko tubikesha inkuru yo ku rubuga rwe www.greenbeltmovement.org, Wangari Maathai ni umugore ukomoka mu gihugu cya Kenya akaba yari umurinzi ukomeye w’ibidukikije bikaba byaratumye ahabwa igihembo cyitiriwe Nobel gihabwa abantu bakoze ibikorwa by’indashyikirwa ku isi kubwo guharanira amahoro.
Mathai yavutse ku ya 1, Mata, 1940 mu gace kitwa Ihithe yitaba Imana ku ya 25, Nzeli, 2011 mu mujyi wa Nairobi mu gihugu cya(...)
Waangari Maathai yakuriye ndetse arererwa mu gace kitwa White Highlands
Nkuko tubikesha inkuru yo ku rubuga rwe www.greenbeltmovement.org, Wangari Maathai ni umugore ukomoka mu gihugu cya Kenya akaba yari umurinzi ukomeye w’ibidukikije bikaba byaratumye ahabwa igihembo cyitiriwe Nobel gihabwa abantu bakoze ibikorwa by’indashyikirwa ku isi kubwo guharanira amahoro.
Mathai yavutse ku ya 1, Mata, 1940 mu gace kitwa Ihithe yitaba Imana ku ya 25, Nzeli, 2011 mu mujyi wa Nairobi mu gihugu cya Kenya,Uyu mugore azwiho cyane uruhare rwe mu kubangubanga ibidukikije ndetse no kuba yarigaragaje mu ruhando rwa Politiki mu gihugu cya Kenya.
Waangari Maathai yakuriye ndetse arererwa mu gace kitwa White Highlands, Ababyeyi be bari abahinzi n’aborozi ndetse bakaba barabikoraga banatanga umusanzu wabo mu guharanira ukubaho kw’ubwoko bwabo, Aba babyeyi be bari batuye mu gace ka Kikuyu.
Kumenya kuvugira mu ruhame kwe byatumaga ibyo avuga bigera kure bityo intego ye ikihuta.
Aha yari kumwe na Balack Obama mu gikorwa cyo gutera igiti cyabereye muri Kenya mu mwaka wa 2006 ubwo Obama yari akiri umusenateri.
Nk’uko yari mukuru mu bana batandatu bavukanaga, Wangari Maathai yitaga ku gukora imirimo myinshi yo mu rugo. Ku bw’amahirwe yagize ababyeyi bazi akamaro ko kwiga maze baza kumwohereza mu ishuri.
Yaje gutangira ishuri maze aza kwiga ku ishuri ribanza rya Ihithe (Ihithe Primary School). Amashuri yisumbuye yayize mu kigo cy’abihaye Imana cyitwa Loreto. Kino cyari ikigo cy’abakobwa giherereye mu gace ka Limuru.
Mu mashuri yisumbuye yafashishijwe n’abarimu be cyane maze mu 1959 aza kubona amahirwe yo kubona buruse imwemerera kujya kwiga muri Leta Zunze Ubumwe z’Amerika. Iyi buruse yayihawe na Students Airlift, Programme yashinzwe na Tom Mboya, umwe mu baharaniye ubwigenge bwa Kenya ku bufatanye na African-America Student Foundation.
Mu 1964, yaje kubona impamyabumenyi mu bijyanye n’ibinyabuzima (Biology) ndetse agira n’akarusho ko kuba ariwe munyafurikakazi uturuka muri Afurika y’Uburasirazuba ubonye iyi mpamyabumenyi. Aha yigaga muri Kaminuza iherereye muri Leta ya Kansas.
Yaje gukomereza masomo ye ahantu hatandukanye harimo Pennslyvania ndetse no mu mujyi wa Pittsburgh. Nyuma yaje gusubira iwabo ho gato maze ahagana mu 1966 aza kubona akazi mu gihugu cy’Ubudage. Nyuma yaje kugaruka kwigisha muri Kaminuza ya Nairobi ndetse ni nabwo yaje kubona Doctorat ye ubwo yari mwarimu mu bijyanye no kuvura amatungo.
Mu bijyanye na Politiki, Wangari Maathai yaje gushinga Muvoma Yise Green Belt Movement bishatse kuvuga umukandara w’icyatsi. Iyi muvoma yari igamije gushyigikira abagore dore ko ari bo bitaga ku bidukikije muri Kenya. iyi Muvoma ikaba yaragize uruhare mu kubungabunga ibidukikije. Nanone, Wangari Maathai yayoboye inama y’igihugu y’abagore mu gihugu cya Kenya ahagana mu 1977.
Ikindi kandi ni uko azwiho kuba yararwanyije bikomeye ubutegetsi bwa Arap Moi wayoboye Kenya mu myaka y’ 1990 dore ko harimo byinshi bitari biciye mu mucyo. Ibi byatumye agera n’aho afungwa ariko nyuma aza gufungurwa bitewe n’igitutu cy’umuryango Amnesty International.
Mu mwaka wa 2004 nibwo yaje guhabwa igihembo cy’amahoro cyitiriwe Nobel kubera uruhare yagaragaje mu guharanira amahoro, amajyambere arambye ndetse na Demokarasi. Nanone, yabonye ibindi bihembo birimo Prix Sophie, Prix Goldman, Prix Petra n’ibindi.
Igihembo kitiriwe Nobel yahawe byatumye aba umutegarugore nyafurika ugihawe kuva cyabaho.
Ahagana mu mwaka wa 2011 ku itariki ya 25 Nzeli, nibwo yaje kwitaba Imana mu bitaro by’i Nairobi azize indwara ya Kanseri. Isanduku ye yari ikozwe mu migano mu rwego rwo kubahiriza ibyo yari yarasabye byo kutazashyingurwa mu isanduku ikoze mu giti.
Mu rwego rwo kuzirikana uko yitaga ku bidukikije, isanduku yahambwemo yari ikoze mu migano ubwo izindi zikorwa mu biti.
Abana be baje gutera igiti muri Parc ya Uhuru mu rwego rwo kwibuka uruhare yagize mu kwamagana ibikorwa byo gusenya iyo parike aho Perezida Arap Moi yari afite imishinga yo kuyubakamo. Tukaba dusoje tumwifuriza iruhuko ridashira kandi tubakangurira kugera ikirenge mucye.
Yanditswe na Sarongo Richard /Muhabura.rw


text:
avril 2010
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 19/04/2010
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. :Mwana wanjye, umeze ute?
BY.: Mama, meze neza gahoro nawe urabibona, imibabaro ni myinshi mu mubiri wanjye. Ikindi kandi sinduhuka, ingendo munkoresha ni nyinshi. Sininuba ariko maze kurambirwa.
B.M.: Mwana wanjye ihangane ukomeze utwaze kuko iyo mibabaro yose uhura nayo ni ibyaha byinshi by’abantu benshi bikomeje gukorerwa hirya no hino muri iki gihugu cyanyu cy’u Rwanda urimo guhongerera. None rero mwana wanjye ntugomba kwinuba kuko hari n’abandi bana banjye benshi mufatanyije bameze nkawe.
Mwana wanjye, nsuhuriza abana banjye bose, uti ndabaramukije nimugire amahoro kandi mugwize andi. Urukundo rwanjye rubasakaremo.
Bana banjye, uyu munsi wa none naje kubasura ndi Umwamikazi umara intimba abayifite, none rero bana banjye, abanyizera jye n’umwana wanjye nimuhumure intimba mufite mu mitima yanyu ngiye kuyibamara kuko igihe kirageze igiye kuzabaviramo ibyishimo.
Erega bana banjye, naje hano muri kino gihugu cyanyu cy’u Rwanda kuko nabonaga hari icyo mukeneye kuko hari byinshi bimbabaje, niyo mpamvu nkomeje kuza uko bwije n’uko bukeye.
Bana banjye, ndababaye, ndababaye, ndababaye cyane kubera igihugu cy’u Rwanda. Bana banje ubu hari intambara ya bucece ariko ubu noneho hari ikomeye cyane yo ku mugaragaro, ufite amaso yo kureba narebe aho ibintu bigeze. Bana banjye, uyu munsi mumbabareire cyane n’ubwo benshi mufite imibabaro ariko ndabasabye mwitange mu buryo bwose musengere Kiliziya y’umwana wanjye kuko irakomerewe cyane, iratotezwa.
Musengere n’umushumba wa Kiliziya yose, Papa, mumufashe arakomerewe, musabarie abihaye Imana, abapadiri, ababikira kuko bafite umusaraba ukomeye cyane. Benshi bariguta ukwemera kwabo. Erega bana banjye, mu ijru nta dini rizajyayo, hazajyayo umuntu wese wizera Imana Data yo mu ijuru n’umwana we Yezu Kristu, akemera kandi adashidikanya ko nabyaye Yezu Kristu Umukiza wanyu. Ikindi kandi bana banjye, mumenye ko Yezu adashobora guseka na rimwe kubera ibyaha by’abantu benshi bikomeje gukorerwa hirya no hino kuri ino si.
Bana banjye, ubutumwa bwanjye hari ababwumva bakabushyira mu bikorwa, hari n’ababukerensa ariko abo ni akazi kabo bazabona. Bana banjye mwihanganire ishyari no kwiyandurisha umunwa, mubireke mushyiremo urukundo n’impuhwe n’impuhwe, mukunde abakene, muce bugufi, muce bugufi nk’uko umwana wanjye yicishije bugufi imbere y’Imana Data. Ikindi kandi bana banjye, abavuga ngo musenga ibishushanyo abo mubihorere mukurikize gahunda mbaha kuko mu bwami bw’Imana hazajyayo abamenetse umutima. Naho abakibaza ku bandi bafite ingorane cyane kuko ntacyo bazireguza imbere y’Imana Data. Bana banjye, ibikomeye biraje kandi bizarokoka bake kuko abantu benshi baratashye .
Bana banjye, mwe munyizera Rozari n’ishapule y’ububabare nimubikurikiza nzishima cyane. Bana banjye uyu munsi wa none nongee kubihanangiriza mbasaba ko mugomba kwibuka ko umunsi w’izuka ry’umwana wanjye Yezu, mukibuka uwo munsi w’izuka rye kuko ukomeye cyane. Mukamenya kandi gucecekera ku mitima yanyu, yanyu mwibuka umunsi wa gatanu w’ipfa ry’umwana wanye Yezu Kristu.
Bana banjye, umwana wanjye arababaye, arababaye, arababaye cyane. Ababajwe cyane na kino gihugu n’abanyarwanda n’abanyarwanda banze guhinduka none benshi bakaba bagiye gutsembwaho.
Bana banjye, naravuze cyane mwanga kunyumva, n’umwana wanjye yariyiziye
aravuga ntimwamwumvise. Nabatumyeho intumwa nyinshi ntimwazumvise ariko noneho ibyavuzwe byuzuzwe kuko amazi yarenze inkombe. Ibi mbabwira nta gihe mushigaje kindi uretse iki murimo.
Bana banjye, ishyamba si ryeru. Hagiye guhirima igiti kinini, kirarimbutse n’imizi yacyokuko nta muzi gisigaranye. Bana banjye, nabagiriye inama kenshi mwanga kumva none urugogwe rugiye kubikubita hejuru, muratunguwe.
Bana banjye, nimusenge, nimusenge, nimusenge nibura hazagire urokoka kuko iybyo nababwiyebyose bigiye gusohora , nta kadomo na kamwe kagabanutseho.
Mwana wanjye, ongera umbwirire abo bakomeje kunangira imitima yabo badashaka kumva, bakomeje gucira imanza bagenzi babo bavuga ibyo batahatagazeho bambwirire, uti igipimisho mupimisha namwe mumenye ko aricyo mugiye gupimirwamo. Ndabibabwiye, ndabibabwiye, ejo hatazagira uvuga ngo ntiyaburiwe.
Bana banjye, igihe kirageze isi mwabyiganiye igiye kubahaga namwe muyihagekuko kugeza ubu, muri mu mwanya mwabyiganiye iby’isi ntimukiri abanjye. Cyane ndabwira ba bandi mukomeje kunyunyuza imitsi ya bagenzi banyu mubabuza epfo na ruguru.
Bategetsi, bayobozi b’ino si, nimwe mbwira.niba mwumva kuko hari byinshi mugiye kuryozwa. Bana banjye hahirwa uwumvira agacengerwa n’ijambo ry’Imana kuko uwo arahirwa cyane, azabona ingororano iteka ryose.
Bana banjye, muri kino gihugu cyanyu, nabahaye amata meza y’ikivuguto ngo ntimuyashaka ahubwo ngo murishakira vino isharira, nyamara bana banjye, Banyarwanda ntabwo muzi ikirezi mwambaye. Abanyarwanda murakunzwe ariko ntimubimenya. Bana banjye, ndabaha ariko ntimumenya kwakira n’ibyo mwakiriye ntimumenya gushimira.
Bana banjye, nkomeje kuza kubasura kubera ko mbakunda. Uyu munsi rero sinavuga ko mbabaye cyangwa nishimye. Sinababwira ko mbagaye kandi kandi ndi umubyeyi wanyu ariko kandi ndababaye kuko ibyo mbasaba mutabikora ahubwo mugaca intege n’abagombye kubikora.
Bana banjye umukobwa aba umwe agatukisha bose, none rero nkomeje kuza kuko mbakunda. Bana banjye muri mu bihe bya nyuma, ibikomeye biraje, muratunguwe bana banjye kandi mubimenye aho bigeze ntagaruriro amazi yarenze inkombe kuko nta gisigaye, ibimenyetso byinshi mwarabibonye ntacyo rero mutazi.
Bana banjye, nkomeje kubatumaho umwana wanjye w’intamenyekana, uwo benshi basuzugura. Bana banjye, niyereka ab’intamenyekana, niyereka uwo nshaka n’igihe mbishakiye nkamutuma aho nshaka, nkamutuma aho nshaka, nkamutuma ahari ngombwa.
Bana banjye ndabakunda, ndabakunda, ndabakunda, muramenye urwo rukundo mbakunda nkandi mbasezeranyije ntimuzarutezukeho. Benshi rero umwibazaho akamuvuga uko atari ni akazi ke, uyu, mubimenye ni igikoresho cyanjye naramutoye ni intumwa yanjye. Umwibazaho wese ni akazi ke ntacyo azireguza imbere y’Imana Data. Bana banjye, uzirengagiza urwo rukundo mbahaye kandi mbasezeranyije, muramenye ntimuzarutezukeho, iteka nzabafasha.
Bana banjye, nimubabarire bagenzi banyu nk’uko namwe mubabarirwa, nimuhindure imitima yanyu musenge mubikuye ku mutima, mundangamire jyen’umwana wanjye kuko nitwe gisubizo cyanyu.
Bana banjye, isi mukandagiyeho ibabwiye iti, mwinkandagiraho, mwajyahe bana banjye iyi mutuye ni kibuga mwajya he bana banjye iyi si mutuye ni ikibuga mwaharuriwe ngo mukidagadureho ariko umunsi wo kukibavanaho ntawe uwuzi, ntawe uzi isaha n’umunsi cyangwa umunota. Igihe rero kirageze kugira ngo ibyavuzwe bisohore kuko kugeza ubu nta gisigaye kuko ishyamba si ryeru, imvura nyinshi y’amahindu igiye kubanyagira. Urugogwe rugiye kubikubita hejuru muri gushaka amafaranga, muratunguwe, ibimenyetso byinshi mwarabibonye nta gisigaye.
Bana banjye amakuba menshi agiye kubisukaho, abantu benshi baratashye. Ubu Shitani yinjiye hose irimo irakorera ku mugaragaro hirya no hino mu gihugu. Bana banjye, muratunguwe, ubu hari intambara ya bucece, noneho igiye kujya ahagaragara kandi ntacyo ntababwiye. Benshi murarangaye ntacyo mubona, mbereka ibimenyetso ariko ntabyo mubona. Murarangaye bana banjye, icyago gikomeye cya rurangiza kirabugarije kandi kizarokoka bake.
Bana banjye narababwiye mwanga kumva ariko noneho mugiye kumvishwa n’ikibando. Bana banjye, amazi yarenze inkombe,muratunguwe kuko ibyo nabasabye byose nta na kimwe mwakoze. Bana banjye ngaho mubane nanjye urukundo rwanjye rubakomeze. Ngaho mugire amahoro kandi mugwize andi. Bana banjye, uyu munsi mbahaye umugisha wanjye wa kibyeyi.


text:
Ruhango: Abayobozi barasabwa gukoresha ubushobozi bucye buhari bagamije kugera kuri byinshi
Abayobozi b’inzego zitandukanye barasabwa gushishikarira guhanga udushya
Guverineri Munyantwali Alphonse arasaba abayobozi ku nzego zose guhora bashakashaka udushya dufasha kugeza abo bayobora ku mibereho myiza no kwihutisha iterambere ryabo. Akaba yarabibasabye  nyuma yo kugaragarizwa imihigo imirenge y’akarere ka Ruhango izesa mu mwaka wa 2013-2014.
Yabasabye kandi gukoresha ubushobozi bucye buhari bagamije kugera kuri byinshi bishoboka. Yashimangiye ko umuyobozi atagomba guta umwanya mu kwerekana ibibazo, ko imbaraga zigomba gushyirwa mu gushaka ibisubizo byabyo.
Umuyobozi w’Akarere ka Ruhango, Mbabazi François Xavier, yagaragaje ko Akarere ka Ruhango kishimira ibyo kagezeho mu mihigo y’umwaka ushize “2012-2013â€, anasobanura ko umwaka warangiye hari amasomo menshi yawugaragayemo nk’ igenamigambi rinoze, gahunda inoze y’ishyirwa mu bikorwa ry’ibikorwa, gutegura ibyangombwa ku gihe, aho atanga urugero gutegura no gutanga amasoko, guteza imbere ibikorwa remezo, kongera umusaruro n’umuco wo guhiganwa..
Abanyamabanga Nshingwabikorwa b’imirenge berekanye ibyagezweho mu mihigo y’umwaka wa 2012-2013, banahiga imihigo Imirenge bayobora izashyira mu bikorwa mu mwaka wa 2013-2014.
Iyi mihigo y’imirenge ikaba yaravuye mu y’utugali, iy’utugali iva mu y’imidugudu, iy’imidugudu ikaba yarateguwe hashingiwe ku mihigo y’imiryango.
Igikorwa cyo guhiga imihigo y’umwaka mushya kikaba gikurikira isuzuma ry’ishyirwa mu bikorwa ry’imihigo y’umwaka ushize kuva ku murenge kugeza ku muryango.


text:
Akagoroba k’ababyeyi ibanga ryo kubaka urugo
Benshi mu babyeyi barashimira Leta y’u Rwanda yatekereje gushyira icyo bo bita ngo n’umuhuro uhurizahamwe ababyeyi bo ku musozi cyangwa agace kamwe aho usanga babwirana amabanga yo kubaka urugo rwiza, bagakemura amakimbirane ari hagati yabo.Aka kagoroba k’ababyeyi gskemura amakimbirane ari hagati. Kwigisha ,kunenga ndetse no guhana
Ni gahunda yatangijwe na Minisiteri y’Uburinganire n’Iterambere ry’umuryango igamije guhuriza hamwe ababyeyi bakaganira ku bibazo bahura na byo mu ngo zabo.
Ababyeyi bemeza ko akagoroba k’Ababyeyi katumye ibibazo bishingiye ku ihohoterwa ,uburere buhabwa abana bwariyongeye. N’ubwo nta mibare ifatika irakorwa ngo igaragaze umusaruro w’Akagoroba k’ababyeyi gusa hari ubuhamya bw’ingo zivuga ko zarangwaga n’amakimbirane ariko ubu bikaba byararangiye.
Mu bindi bikorwa Akagoroba k’Ababyeyi kagize umumaro mu guha impano umubyeyi ufite umwana wakoze ubukwe ndetse n’umwana bakamutera inkunga, gutabana kubagize ibyago mu midugudu imwe nimwe.
Ababyeyi bagize aka kagoroba umwanya wo guhashya ibibazo by’imirire mibi , gukemura amakimbirane , kurwanya ihohoterwa mu ngo.
Akagoroba k’ababyeyi kashyizwe ku mwanya wa mbere mu bikorwa byo kurwanya ihohoterwa mu ngo, kurwanya indyo idahagije ndetse no kurwanya ibiyobyabwenge mu nama rusange isanzwe y’abagore ku rwego rw’igihugu, yamaze iminsi ibiri ibera mu Ngoro y’Inteko Ishingamategeko.


text:
EGERA IMANA
“Dore ibintu byose ndabigira bishya”
Ese wifuza kugira ubuzima bwiza kandi burambye, wowe n’abagize umuryango wawe? Ese wifuza kuzaba mu isi izaba itarangwamo imibabaro, agahinda n’urupfu? Iyo si si inzozi, kuko vuba aha Yehova Imana afite umugambi wo kuzashyiraho isi nshya ikiranuka. Uko uwo mugambi uzasohora bivugwa mu Byahishuwe 21:3-5.—Hasome.
“[Imana] izahanagura amarira yose ku maso yabo” (Ibyahishuwe 21:4). Amarira azahanagurwa ni ayahe? Si amarira y’ibyishimo cyangwa amarira aya asanzwe asukura amaso yacu. Ahubwo iryo sezerano ry’Imana, ryerekeza ku marira aterwa n’imibabaro n’agahinda. Imana ntizahanagura amarira nk’ayo gusa. Ahubwo izanakuraho burundu ibintu bibi bitera imibabaro n’agahinda, bigatuma turira.
“Urupfu ntiruzabaho ukundi” (Ibyahishuwe 21:4). Ese hari ikindi kintu cyateye abantu kurira kuruta urupfu? Yehova azakiza urupfu abantu bamwumvira. Azabigenza ate? Azarubakiza avanaho icyaha twarazwe na Adamu, kuko ari cyo cyateye urupfu (Abaroma 5:12). Yehova azageza abantu ku butungane ashingiye ku gitambo cy’incungu cya Yesu. * Urupfu, ari rwo mwanzi wa nyuma ‘ruzahindurwa ubusa’ (1 Abakorinto 15:26). Abantu b’indahemuka bazabaho iteka bafite amagara mazima nk’uko Imana yari yarabiteganyije.
“Kubabara ntibizabaho ukundi” (Ibyahishuwe 21:4). Imibabaro izaba itakiriho ni imibabaro bwoko ki? Imibabaro yose, ibibazo byo mu mutwe n’izindi ndwara z’umubiri byatewe n’icyaha no kudatungana, bigatuma abantu babarirwa muri za miriyoni bagira imibereho mibi, ntibizongera kubaho.
Vuba aha tuzagira ubuzima bwiza. Hehe n’amarira, urupfu n’agahinda! Ushobora kwibaza uti “ese icyo gihe abantu bazaba bari he? Ese ryaba ari rya sezerano ry’Imana ryo kujya mu ijuru?” Oya. Dore impamvu atari mu ijuru. Impamvu ya mbere ni uko iryo sezerano ribimburirwa n’amagambo agira ati “ihema ry’Imana riri kumwe n’abantu;” kandi abantu baba ku isi (Ibyahishuwe 21:3). Impamvu ya kabiri ni uko iryo sezerano rivuga ko muri iyo si ‘urupfu rutazabaho ukundi.’ Ku isi ni ho haba urupfu, bityo rukaba rutazongera kuhaba ukundi. Nta rupfu rwigeze ruba mu ijuru, ahubwo kuva kera ruba ku isi. Biragaragara rero ko isezerano ry’Imana ry’ubuzima buzira umuze rizasohorezwa hano ku isi.
Imana izahanagura amarira menshi abantu barize bitewe n’imibabaro n’agahinda
Yehova yifuza ko twiringira isezerano rye ry’isi nshya irangwa no gukiranuka. Akimara kuvuga iby’imigisha abantu bazabona, yatanze gihamya y’uko isezerano atanze rizasohora agira ati “dore ibintu byose ndabigira bishya.” Hanyuma yongeyeho ati ‘ayo magambo ni ayo kwizerwa n’ay’ukuri’ (Ibyahishuwe 21:5). Turagutera inkunga yo kwiga byinshi kurushaho ku birebana n’icyo wowe n’abawe mwakora kugira ngo muzabe mu bagaragu ba Yehova bazabona isohozwa rihebuje ry’isezerano ry’Imana.
Aho wasoma mu kwezi k’Ukuboza
1 Petero 1-5; 2 Petero 1-3; 1 Yohana 1-5; 2 Yohana 1-13; 3 Yohana 1-14–Ibyahishuwe 1-22–
^ par. 5 Niba wifuza kumenya ibirebana n’igitambo cy’incungu cya Kristo, reba igice cya 5 cy’igitabo Ni iki mu by’ukuri Bibiliya yigisha?, cyanditswe n’Abahamya ba Yehova.


text:
Rwanda : Gakenke: Buri rwego rw’ubuyobozi rugomba kugira imihigo yarwo, akarere kagahiga imihigo igaragara
Umuyobozi ushinzwe imikorere y’inzego z’ibanze muri MINALOC, Mufuruke Fred wari ukuriye itsinda ryasuzumye ishyirwa mu bikorwa ry’imihigo avuga ko buri rwego rw’ubuyobozi rugomba guhiga imihigo yarwo akarere kagahiga imihigo ifite uruhare rugaragara mu guhindura imibereho y’abaturage.
Ibi Mufuruke yabitangarije mu gikorwa cy’isuzuma ry’imihigo y’umwaka wa 2011-2012 mu karere ka Gakenke cyabaye tariki 11-12/07/2012.
Umuyobozi w’akarere, Nzamwita Deogratias yifuriza ikaze itsinda ryaje gusuma imihigo, yatangaje ko akarere ayobora kesheje imihigo ku gipimo cya 95 ku ijana kubera ubufatanye bw’inzego zitandukanye zirimo njyanama y’akarere, inzego zishinzwe umutekano n’inzego z’ubuyobozi.
Umunsi wa mbere w’isuzuma ry’imihigo ryibanze kureba inyandiko z’amaroporo agaragaza ibyakozwe. Izo nyandiko zimwe na zimwe zagaragayemo amakosa, abakozi b’akarere basabwa kuzayakosora mu mihigo y’umwaka utaha.
Ku munsi wa kabiri, itsinda rigizwe n’impuguke mu nzego zitandukanye zagiye mu mirenge itandukanye kureba ibikorwa binyuranye nyirizina byagaragajwe n’akarere ko kabigezeho nk’uko kabihigiye Perezida wa Repubulika.
Mu bukungu, akarere kahize guteza imbere abaturage kongera umusaruro w’ubuhinzi n’ubworozi,  kugeza umuriro w’amashanyarazi ku baturage, gukora imihanda n’ibiraro mu rwego rwo gukura mu bwigunge abaturage no koroshya ubuhahirane hagati yabo.
Ku bijyanye n’imibereho myiza, akarere kahize kubaka amashuri ya 9 YBE na 12 YBE, kubakira abaturage ikigo nderabuzima mu murenge wa Minazi, kwitabira ubwisungane magirirane mu kwivuza ku gipimo cy’ijana ku ijana,  guha abaturage amazi meza ndetse no kubakira abatishoboye.
Mu miyoborere myiza, imihigo y’umwaka wa 2011-2012 yibanze mu kongera umutungo w’akarere uva ku misoro n’amahoro, kongera agaciro k’ibikorwa by’umuganda no kongera umubare w’abanyeshuri bitabiriye itorero ry’igihugu.
Akarere kahize mu butabera, gukemura ibibazo by’abaturage, kurangiza imanza zitararangizwa no gukomeza gukoresha TIG mu rwego rwo gufasha abakatiwe muri Gacaca kurangiza ibihano byabo.
Akarere ka Gakenke kaje ku mwanya wa nyuma mu mihigo y’umwaka wa 2010-2011ariko bafite icyizere cyo kuva kuri uwo mwanya.
Â


text:
Perezida wa Repubulika Paul Kagame yakiriye abahagarariye ibuhugu byabo n’imiryango mpuzamahanga mu Rwanda mu rwego rwo kubifuriza Umwaka Mushya wa 2017.
Iki gikorwa cyabereye muri Kigali Convention Centre kuri uyu wa Mbere tariki 23 Mutarama 2017.
Umukuru w’Igihugu yifurije aba badipolomate umwaka mushya muhire ubwabo, ibihugu byabou n’imiryango bahagarariye.
Yagize ati “Turabashimira uruhare runini mugira mu guteza imbere ubutwererane, iterambere, ishoramari n’ubucuruzi by’igihugu cyacu. U Rwanda nk’ igihugu murimo ku bw’akazi ruzakomeza kubafasha ngo mugubwe neza kandi munagere ku musaruro mwiyemeje.”
Perezida Kagame yabagaragarije ko umwaka wa 2016 wabaye umwaka mwiza kuko u Rwanda rwageze kuri byinshi abarutuye bakwishimira.
Yunzemo ati “Uyu mwaka u Rwanda ruzagira amwe mu matora akomeye kandi y’ingirakamaro, azanashimangira ibyo u Rwanda rwagezeho mu kwiyubaka. Abanyarwanda bategereje ko ibyo dukora byose bigenda neza, mu mucyo no mu mutekano tunasigasira ubumwe bwacu.”
Yabashimiye gufatanya n’ubuyobozi bw’u Rwanda no kubwungura ibitekerezo mu byo bukora, ati “Iterambere twese tubona u Rwanda rugeraho ni umusaruro wa politiki nziza twiyemeje.
Perezida Kagame kandi yagarutse ku byerekeye politiki y’u Rwanda, ati “Politiki yacu ni iha umwanya wa mbere muri byose abaturage bacu. Abanyarwanda kandi bazi ko dushobora no kugera kuri byinshi kuruta, gusigasira ibyo twagezeho no kuzamura imibereho myiza.”
Yabagaragarije ko ubuyobozi bw’u Rwanda buzakomeza gutega amatwi abaturage b’igihugu, babongerere ubushobozi n’inzego zose kandi banafatanya n’abafatanyabikorwa.
Umukuru w’Igihugu kandi yabasobanuriye ko ubuyobozi bw’u Rwanda buzarushaho kugera kuri byinshi bufatanije na bo, bumenya uko bwitwara mu mpinduka ziri hirya no hino bityo ngo bufatanye mu kuzamurana uko bushoboye.


text:
Bidasubirwaho abategura igitaramo ngaruka mwaka gitegurwa n’ikinyobwa ‘Mutzig’ kizwi nka ‘Beerfest’bemeje ko Meddy agiye kuza gutaramira abanyarwanda muri nzeri tariki 02 uyu mwaka.
Meddy umaze imyaka irindwi akorera muzika muri Leta zunze ubumwe za Amerika harabura iminsi 35 ngo ataramire abafana uhereye uyu munsi ubara
Meddy ari mu bahanzi nyarwanda bubashywe kuva yatangira muzika. Yamenyekanye cyane mu ndirimbo nyinshi zatumye yigarurira imitima ya benshi nka: Burinde bucya, Nka paradizo, Holly spirit, Nasara ndetse na Ntawamusimbura’.
Mu kiganiro Umuseke wagiranye na Patricia Garuka uhagarariye ‘Mutzig’ yemeje aya makuru ati “Nibyo koko byamaze kwemezwa ko Meddy azaza gutaramira Abanyarwanda mu gitaramo ngarukamwaka cya Beerfest gitegurwa na Mutzig, kizaba mu ntangiriro z’ukwezi kwa Nzeri, aho azataramira Abanyarwanda amasaha agera kuri abiri.”
Ngo Meddy witegura gushyira hanze indirimbo yise ‘Slowly’ igitaramo cya mbere azakora kizabera i Nyamata mu Bugesera, dore ko ngo byasabwe n’abakunzi bacyo ko cyavanwa ‘Rugende training Center’ aho cyari gisanzwe kibera ngo kubera ahanini impanvu z’umutekano.
Garuka ati “Mu rwego rwo kwirinda impanuka zagaragaye mu myaka ishize, igitaramo cy’uyu mwaka kizabera kuri Hotel Golden Tulip i Nyamata.”
Biteganyijwe ko iki gitaramo kizatangira Saa munani z’amanwa.Garuka mu magambo ye ati “Sibyo gusa kuko hanateguwe ‘After party (kwinegura)’ kubazifuza gukesha bataramiwe n’abahanzi ndetse n’aba Djs batandukanye, ibyo byose ahanini bikaba ari ukwirinda impanuka ziterwa no kugenda nijoro umuyobozi w’ikinyabiziga yanyweye.”
Umuyobozi wa Mutzig mu Rwanda avuga ko mu gitaramo cy’uyu mwaka harimo itandukaniro n’ibyabanje mu mitegurire, dore ko ngo muri iki gitaramo abahanzi bazakora muzika ya “live (full)”, ndetse ngo n’abacuranzi batangiye imyiteguro yacyo.


text:
1- Menya kwisobanurira ijambo urukundo. Ukuri mu kuvuga ijambo “Ndagukunda” ugukura ku gisobanuro uha urukundo ukunda uwo uribwiye. Numenya icyo gukunda bigusobanurira uzamenya no gushyira itandukaniro hagati y’urukundo utabasha gusobanura icyo rugendeyeho, gukururwa n’umuntu kubera umubonanye ikimero kikunyuze, kwifuza umuntu utamukunze.
2- Rebana mu maso n’uwo ubwiye ijambo ”Ndagukunda”. Niba ukunda umuntu uzashimishwa no kumva wahora umureba mu maso by’umwihariko iyo umubwira ijambo ”Ndagukunda”. Kumureba mu maso umubwira iryo jambo bimwereka ko ari ukuri,nta buryarya urimubwiranye,bituma anagira icyizere ko iryo jambo rikuvuye ku mutima koko.
3- Vuga “Ndagukunda” mu ijwi rikwiye. Rimubwire utuje, udasakuza kandi nabwo ariko wirimubwira nk’ufite urwikekwe n’ubwoba ngo bitume umubwira gahoro ku buryo ataryumva.
4- Niba akwegereye ushobora kumutungura nk’ugiye kumubwira ikindi kintu ukarimwongorera mu matwi.
5- Niba kandi iryo jambo rikujemo ukumva ushatse kurimubwira muri mu ruhame hamwe n’abandi bantu n’inshuti zanyu uzi ko umukunzi wawe atabangamirwa n’uko urimubwirira aho, rimubwire neza nta rwikekwe nk’uko usanzwe urimubwira muri mwembi gusa.
Biramushimisha cyane, abona ko kumukunda ubyishimiye, biguteye ishema kandi utabihisha no mu bandi bantu,ibi byiyongeraho n’uburyo umwita muri mu bantu cyane cyane inshuti zawe zanyu. Niba atabangamirwa n’uko umwita akazina usanzwe umwita wamuhitiyemo k’urukundo ni byiza ko uko umwita muri mwenyine ariko umwita n’igihe muri kumwe n’abandi bantu.
6- Mubwire ”Ndagukunda” ubyishimiye, unamusekera cyangwa urimubwire udaseka (wikarumye) nyuma umusekere.
7- Ashobora kudahita agusubiza ko nawe ko agukunda, wibyibazaho cyangwa ngo bikurakaze, wibyitaho cyane ngo ufate umwanya utegereje ko abanza nawe kukubwira ko agukunda,nibimuzamo arabikubwira igihe cye.Mu gihe umubwira iri jambo ibuka ko urukundo rw’ukuri rutagenzurwa rukoresha ibintu byizanye gutyo gusa kandi ntiruba rwiteze kubona inyishyu cyangwa ingurane y’ibyo rwakoze,icyo rukoze cyose rugikora nk’inshingano gusa rufite kuko niba ukunda umuntu by’ukuri uzumva ari mu nshingano zawe za buri gihe.
8- Shaka uburyo bushya bwo kumubwiramo iri jambo. Rimubwire mu mvugo zitandukanye no mu ndimi zitandukanye niba mwembi muzizi. (Ikinyarwanda, icyongereza, igifaransa, igiswahiri,..). Utu dushya ntidushirire gusa mu kumubwira ko umukunda ahubwo tuzane no mu bindi bitandukanye, mu bikorwa bifatika,mucire nk’akarabo aho unyuze ukakabona,gace ugatware mu gikapu nimuhura ukamuhe,mugurire akantu koroheje ukamushyire, nk’akabombo,agashikareti,….Mushushanyirize akarabo cyangwa akandi gashushanyo kamusetsa.Urugero ; umushushanye muri kumwe ku buryo busekeje wandikeho utugambo twiza uhisemo, umwibutsa nk’akantu kababayeho mwembi(urugero”Mwanyagiwe mwembi) Ibi ubikore n’intoki zawe,ku rupapuro ukoresheje ikaramu.
9- Mufate ibiganga igihe umubwira “Ndagukunda”.Ibi nabyo bimwereka ko ufite ukuri muri iryo jambo umubwiye.
10- Urimubwire kandi umwereka ko ari we gusa werekejeho ibitekerezo byawe byose,umureba mu maso by’umwihariko mu mboni ye kandi utuje.
Ubu buryo si bwo bukoreshwa gusa mu gihe ubwira umukunzi wawe ijambo “Ndagukunda” kandi buri muntu agira uburyo yumva bumunyuze,bumworoheye kandi azi neza ko bunyura kandi bushimisha umukunzi we.
Niba uburyo ushaka kwifata mu gihe ubwira umukunzi wawe ko umukunda atabikunda, irinde gukora ibimubangamira kuko nubimubwira muri ubwo buryo bumubangamira ntazigera aha iri jambo agaciro, ntirizanamushimisha kandi ntazumva ko urimubwiye umukunze koko cyangwa umwubashye.
Categories: None
Oops, you forgot something.
The words you entered did not match the given text. Please try again.


text:
Abayobozi b’inkiko nkuru ndetse n’Urukiko rw’Ikirenga bavuga ko hari ikibazo gikunze kugaragara mu nkiko aho abacamanza bashobora gufata imyanzuro y’imanza itandukanye kandi ibirego biteye kimwe.
Perezida w’Urukiko rw’Ikirenga Prof. Sam Rugege avuga ko Iyo usomye imanza zicibwa n’inkiko zitandukanye ukazigereranya, rimwe na rimwe usanga hari izicibwa mu buryo butandukanye kandi ikibazo ari kimwe.
Yemeza ko ibyo ubisanga mu nkiko zitandukanye harimo n’Urukiko rw’Ikirenga. Ibi ngo bikaba bituruka ku mpamvu zitandukanye ariko ahanini bigaterwa no kumva amategeko mu buryo butandukanye.
Uyu muyobozi avuga ko kuba umucamanza yatanga umwanzuro w’ikirego ku buryo butandukanye n’ubwa mugenzi we ngo nta kindi kiba kibyihishe inyuma, ahubwo ngo ni uko amategeko adateye nk’imibare, ngo itegeko riba rihari ariko imisesengurire ya ryo ikaba ari yo itandukanya imyanzuro y’abacamanza.
Yagize ati “Twese tuzi ko amategeko atari nk’imibare ahanini igira igisubizo kimwe ku isi yose. Mu mategeko, abanyamategeko bashobora kumva ingingo imwe ku buryo butandukanye kandi buri wese agatsimbarara ko ariwe ufite ukuri”.
Yungamo ati “Umuturage utazi ibirebana n’amategeko we akibaza impamvu abantu baba bariganye, cyangwa bafite amashuri angana, bakora umwuga umwe baca imanza zitandukanye ku kibazo kimwe, ndetse umwe akibaza impamvu yatsinda ku rwego rwa mbere ariko mu bujurire agatsindwa. Duhura n’ikibazo cy’abavoka baza imbere y’urukiko bakaburanisha imanza z’urwo rukiko zivuguruzanya mu buryo zisobanurangingo imwe y’itegeko”.
Prof Sam Rugege avuga ko ibi bigira ingaruka ku muturage uba watanze ikirego gisa n’icya mugenzi akabona imyanzuro y’ibirego itandukanye, ati ” Bitera ikibazo cy’uko abantu bashobora kwibwira ko batahawe ubutabera ko mugenzi we yatsinze mu rubanza kandi ibibazo bya bo biteye kimwe”
Abayobozi b’abacamanza biga ku kibazo cy’imanza ziba ziteye kimwe ariko zigakemurwa ku buryo butandukanye (ifoto/Muhire D)
Ingaruka nk’izi ngo ntizigera ku baturage baba batanze ibirego ahubwo ngo n’abacamanza bo mu nkiko zo hasi ntibamenya umurongo bafata igihe bahuye n’ikibazo runaka.
Niyo mpamvu abacamanza bakuru bahuriye hamwe mu rwego rwo kurebera hamwe ingingo z’amategeko batumva kimwe ngi zishakirwe umurongo ngendarwaho wumvikanyeho kugira ngo ukurikizwe n’inkiko zaba inkuru n’izo hasi.
Ibirego bikunze kugaragara biteye kimwe ariko bigafwaho imyanzuro itandukanye ni ibirebana n’amategeko y’umusoro, ay’ubutaka, umutungo utimukanwa, amategeko y’umurimo, ay’amabanki n’ibindi.
Umuvugizi akaba n’umugenzuzi w’inkiko, Itamwa Mahame Emmanuel avuga ko kuba umucamanza yaca imanza ku buryo butandukanye, abaturage batagomba kubyitiranya na ruswa ishobora kuba yariwe n’umucamanza.
Aragira ati ” Mu byukuri amategeko ntabwo ari nk’imibare gufata rimwe ugateranyaho rimwe bikaba kabiri, ahubwo ni ibintu byo gutekereza, iyo hajemo rero gutekereza abantu bashobora gusesengura cyangwa bagatanga ibitekerezo ku buryo butandukanye”
Akomeza agira ati” Ibyo si umwihariko w’ u Rwanda gusa, ubisanga ku isi yose aho abantu bashobora kugira ibitekerezo bitandukanye”
Imyanzuro mishya izafatwaho ibyemezo n’izi nzego nkuru z’ubucamanza nta cyo izahindura ku myanzuro yigeze gufatwa n’ubucamanza nk’uko iyo itegeko rishya rigiyeho nta muntu ujya kuzura ikirego yatsinzwemo iryo tegeko ritarajyaho.


text:
Ubukwe bwa Nzayisenga Modeste Rutangarwamaboko bwabaye kuri iki cyumweru tariki 30/07/2017, abantu batandukanye bari babutegereje n’amatsiko menshi, cyane cyane ko uyu mugabo yari amaze kwigaragaza nk’umuntu udasanzwe kubera imyemerere ye gakondo isa nk’iyacitse mu minsi ya none. Muri ubu bukwe nta muntu n’umwe wari uhejwe, nk’uko mu muco nyarwanda byari bimeze, abantu bo ku gasozi runaka nibo ba nyir’ibirori mu bukwe, bivuze ko abatuye ku gasozi k’iwabo wa Rutangarwamaboko aribo bari abasangwa hanyuma bakakira abashyitsi baje babahekeye umugeni.
Nk’uko twabiganiriye n’uwatashye ubu bukwe utifuje ko dutangaza amazina ye, ngo abari bahetse umugeni bagezeyo basanga abantu biteguye cyane, ubukwe bwari buteganyijwe mu masaha ya saa munani z’amanywa. Aho ibirori byabereye ni ku kibuga hino yo kwa se wa Rutangarwamaboko, hari hateguwe amahema yatatswe ku buryo bwa Kinyarwanda mu mabara y’umukara n’umweru nk’uko Rutangarwamaboko yari yabihisemo. Umweru usobanuye icyiza naho umukara ugasobanura ikibi, bivuze ko ibyiza n’ibibi bisimburanwa mu buzima ariko icyiza kiganza ikibi.
Ni uku ahicara abageni hari hateguwe
Ibi birori ngo byari byitabiriwe n’abantu benshi ku buryo amahema 6 yari yateganyijwe, atatu ku ruhande rw’abasangwa n’andi 3 ku ruhande rw’abashyitsi yuzuye ndetse no ku mpande hose huzuye ku buryo butangaje, bwari ubukwe bwatashye n’abantu benshi mu buryo budasanzwe. Rutangarwamaboko ni we wabanje kuza yicara imbere mu ihema mu basangwa arahaguma abasaza baravuga, ndetse hari n’itorero Abakundamuco ricuranga. Rukizangabo Shami Aloys wamenyekanye cyane mu bitaramo kuri Radiyo Rwanda ni we wari umusangiza w’amagambo muri ibi birori. Ibi birori kandi byari byitabiriwe na pasiteri Ezra Mpyisi wo mu itorero ry'Abadivantiste b'Umunsi wa Karindwi.
Nyuma bazanye umugeni mu ngobyi bamushyira hasi nuko bahamagara Rutangarwamaboko ngo aze arebe umugeni we. Aramusanganira, abasaza baramubwira ngo agiye kurongora umugore we. Rutangarwamaboko afata umwishywa, mu mwanya w’impeta zikoreshwa muri iki gihe, awambika Umuzirangenge nk’ikimenyetso cy’uko amurongoye abaye umugore we. Umwishywa ni ikimenyetso, ni isezerano ry’abashakanye umwishywa ntibapfuye kuwuhitamo gusa, hari impamvu. Ni icyatsi gikomeye kihanganira izuba no mu gihe cy’icyanda cyo gihora gitoshye kikarandaranda ibi bikava ku nshinga kwanda bivuze kwaguka. Imigenzereze n’imibereho y’icyo cyatsi nibyo baba bifuriza abashakanye igihe bawambika umugeni.
Rutangarwamaboko ajya gusanganira umugeni bari baje bamuhekeye
Pasiteri Ezra Mpyisi ni we waje asobanura neza iby’umwishywa n’uko wakoreshwaga mu muco nyarwanda. Ati “Muve kuri izi ntindi z’impeta zateye zirakanyagwa zo zishobora kuzana n’umugese”. Yunzemo kandi ashimira Rutangarwamaboko ati “Warakoze, kuva nataha ubukwe, ni ubu bukwe ntashye navuga ko ari ubukwe, naho ibindi ni imigenzo idafite icyo isobanuye”
Abageni bamaze kugera mu byicaro
Ibyo kurya byo muri ubu bukwe kandi ngo byari ibya Kinyarwanda gusa ndetse n’aho byari biteretswe n’uko byateguwe byose ari Kinyarwanda. Ibyo kurya babizanaga ku nkoko, hari ibihaza, amateke, imyumbati n’ibishyimbo, impungure n’ibirayi by’amaganda, inyama zari zitogosheje, amashaza n’ibindi byinshi bya Kinyarwanda ndetse n’umutsima w’amasaka wakoreshejwe mu cyimbo cy’umutsima wa kizungu ukunze gukoreshwa mu bundi bukwe bwo muri iki gihe. Hari ibyo kunywa nk’inzagwa, ubushera, ikigage n’amata, gusa hari na za Fanta nkeya ku bantu batanywa ibyo bintu.
Abageni baririye ku mbehe kandi barakaraba barisha intoki, n’abandi baboneraho bararya ndetse ugatwara n’icyo kunywa ushoboye. Ngo ibi birori byari byateguwe neza cyane ku buryo nta muntu wahageze ngo abure ibyo kurya, keretse utarabishakaga. Igice cya nyuma cyabaye icyo gutanga impano, Rutangarwamaboko aha umwari we impano y’impuzu ifunze neza by’umwihariko bya Kinyarwanda. Nuko n’abandi bakurikiraho batanga impano ibirori birangira bityo.
Rutangarwamaboko n'umwari yihebeye bafata amafunguro
Ubukwe bwa Rutangarwamaboko n'Umuziranenge Cynthia bwari bwiganjemo ibyo kurya bya kinyarwanda
Mbere yo kuyoboka imyemerere gakondo Rutangarwamaboko yahoze asengera mu itorero ry’abadivantisiti b’umunsi wa 7
Rutangarwamaboko akunze kuvuga ko impano yo gupfumura ayikomora ku basokuruza, nyamara abamuzi guhera cyera bavuga ko yari umudivantisiti ukomeye, iyi myemerere bamwe ntibumva uko yaje kuyinjiramo kugeza ku rwego agezeho. Gusa nanone abamuzi bya bugufi bemeza ko ari umugabo w’umugwaneza, ushyira mu gaciro kandi uzi kubana neza n’ubwo imyemerere ye ituma benshi bamubona nk’umuntu udasanzwe cyangwa uteye ubwoba bitewe n’uko we ubwe yemera ko ari umupfumu, gusa abantu bakaba bumva ubupfumu mu buryo butari bwo.
Yigeze Kubwira Inyarwanda.com ati ”Naho kuba ndi umupfumu ahubwo nyine byanyorohera kurushaho kuko, nasobanuye neza icyo umupfumu aricyo mu Kinyarwanda ureke ibyo babyitiriye bipfuye, nyuma y'i honyantekerezo twakorewe ridukura kandi riduhuza umuco wacu maze rikaturarurira mu yo ahandi kandi idafite icyo irusha iyacu kuko n'ibyinshi usanga bijya gusa, nta gupfumura nta guhanura byose umutima wabyo ni umwe ndetse ubupfumu burimbitse cyane kurusha ubuhanuzi.
Twagaragaje ko Umupfumu rero biva ku nshinga: Gupfumura bivuga kwinjiramo imbere (getting into deepness), kwigira hirya ukarebera ibitagaragara mu bigaragara inyuma gusa, kubona ikintu mu mizi kandi niba hari n'inzitizi ugatanga intsinzi, burya icyo nicyo umupfumu amarira abantu.
Ahubwo navuga ko nahiriwe ubugira kabiri ndetse ni gatatu kuko ndi umupfumu mu kinyarwanda (nk'umurage wa Sogokuruza Rutangarwamaboko) nkaba n'umupfumu mu buryo mvamahanga twize mu ruzungu kuko ndi Umuganga n'Inzobere mu by’ubuzima bwa muntu bushingiye ku myizerere, imyumvire, imitekerereze, imyitwarire ndetse n'imigirire (Psychologist &Psychotherapist& Ethno-Psychiatrist) kandi bwa gatatu ndashimira Imana y'i Rwanda ko muri ibyo byose yambashishije guhuza uwo murage w'umuco wacu gakondo n'ubumenyi bw'ibyo nize kandi nkomeza kwiga no gukoramo ubushakashatsi mu mashuru twiga ubu, arinaho nakuye #UbuzimaBushingiyeKuMuco mbaho kandi mbereye Umwigisha. Nshima Imana y'i Rwanda iteka rero n'ababyeyi bacu ku bw’uburere bwiza baturaze, kandi muziko uburere buruta ubuvuke, kuko baturemyemo kuba abantu b'umutima kandi b'umutima gusa udashingiye ku kindi icyo aricyo cyose.
Kanda hano usome inkuru irambuye y’ikiganiro inyarwanda.com yagiranye na Rutangarwamaboko


text:
Ruhango: Inzego z’ibanze zirasabwa gukurikirana ikoreshwa ry’amakaye y’imihigo
Bamwe mu baturage bavuga ko bataramenya neza akamaro k’ikaye y’imihigo, ibi bakaba babitangaza mu gihe akarere ka Ruhango kavuga ko kamaze kugura amakaye arenga ibihumbi 71 angana n’ingo zigize aka karere.
Gusa ubuyobozi bw’akarere ka Ruhango bukavuga ko aya makaye yatanzwe ariko ntihabeho ikoreshwa ryayo neza.
Umwe mu baturage twasuye Nyaminani Innocent utuye mu kagari ka Kirengeri umurenge wa Byimana, avuga ko aya makaye bayafite koko, ariko ngo akenshi usanga batazi icyo agomba kuyakoresha.
Bitunguranye asuwe n’abayobozi bamubajije byinshi byerekeranye n’iterambere ry’urugo rwe ndetse na gahunda ya Leta, bimwe muri ibi byarabonetse ariko abajijwe ikaye y’imihigo arayibura. Avuga ko ayifite ariko atazi aho yayibitse.
Mbabazi Francois Xavier, umuyobozi w’akarere ka Ruhango, avuga ko amakaye yatanzwe koko, gusa ngo ntihabayeho ikurikiranwa ryayo. Akavuga ko ubu barimo gushishikariza inzego z’ibanze gufasha abaturage kumva akamaro k’ikaye y’imihigo.
Ubusanzwe ikaye y’imihigo ihabwa umuturage kugirango ajye yandikamo ibikorwa bye, bishingiye ku mibereho myiza, ibyo atunze, iterambere rye n’ibindi.
Gusa umuyobozi w’aka karere, avuga ko abaturage bashoboye kumva akamaro k’iyi kaye y’imihigo, ngo yabagiriye akamaro cyane, kuko ibafasha kwesa imihigo yabo neza uko baba barayihize.


text:
Umushyushyarugamba (MC) Anita Pendo, nyuma yo gukizwa yatangaje bimwe mu bitabo byo muri Bibiliya akunda gusoma mu rwego rwo gukomeza gukura mu gakiza.
Izuba Rirashe (I R)
I R: Ese waba ubona umwanya wo gusoma Bibliya? Niba uyisoma umurongo ugufasha ni uwuhe? Kubera iki?
Anita Pendo: Nsoma Bibiliya, sinavuga ngo ni umurongo umwe wo muri Bibiliya gusa nkunda gusoma ibitabo birimo Abadamu n’abakobwa bumviraga Imana bimpa imbaraga mu gakiza kanjye. Nkunda gusoma ibitabo bya: Ruth, Esther ndetse no mu Itangiriro aho batubwiramo inkuru ya Sarah na Abraham, bituma nongera gukomera muri njye no kwiga kwihangana.
I R: Nyuma yo gukizwa, waba uri gukora iki ku nshuti mwabanaga mu buzima busanzwe kugira ngo zigere ikirenge mu cyawe? “
Anita Pendo: Gukizwa ni icyemezo cy’umuntu ku giti cye,ni yo mpamvu mu nshuti zanjye ntawe nabihatira, ariko ngerageza kubatumira mu masengesho, kuberera imbuto nziza no kubasangiza ijambo ry’Imana.
I R: Geregeza usobanure mu magambo make uburyo ubayeho mu buzima bwo gukizwa n’igihe wabaga utarakizwa?
Anita Pendo: Ubuzima mbayemo si paradizo kuko ndi umuntu kandi ndi ku isi, kandi isi mbanamo n’abantu, ku bw’ibyo rero ibigeragezo bihoraho, ariko icyiza ni uko ubu nsenga, nzi akamaro ko gusenga .
I R: Ese inshuti za kera warazihinduye mu rwego rwo kugira ngo ubashe kuba mu gakiza? Cyangwa ufite uburyo ubana nazo?
Anita Pendo: Inshuti ihora ari inshuti, ariko akenshi umwanya munini mba ndi mu bikorwa byo ku rusengero (church).Gusa usanga narungutse n’izindi nshuti dusengana n’abo twavuganaga mbere turavugana gusa ibifite umumaro ibitawufite aho simbijyamo.
I R: Waba uteganya gukora iki uyu mwaka?
Anita Pendo: Gusenga ntacogora, kwagura imirimo nkora, n’ishuri nubwo ndimo kugana ku musozo.
I R: Wigira he?
Anita Pendo: Mountt Kenya muri Semester ya 7, niga muri Mass Communication.


text:
Lt. Gen. Roméo Dallaire wari uyoboye ingabo z’Umuryango w’Abibumbye zari mu Rwanda mu gihe cya Jenoside (MINUAR) yongeye gusobanura uko ibyo yabonye muri Jenoside yakorewe Abatutsi mu 1994 byamwangije mu mutwe no kugeza ubu akaba atarabikira.
Lt. Gen. Roméo Dallaire wari uyoboye ingabo z’Umuryango w’Abibumbye zari mu Rwanda mu gihe cya Jenoside (MINUAR) yongeye gusobanura uko ibyo yabonye muri Jenoside yakorewe Abatutsi mu 1994 byamwangije mu mutwe no kugeza ubu akaba atarabikira.
Dallaire yasobanuye ubukana bw’ibibi yabonye mu Rwanda ubwo yari mu kiganiro n’Inzu Ndangamurage yo kwibuka Jenoside yakorewe Abayahudi iba muri Leta Zunze Ubumwe za Amerika (USHMM). Iki kiganiro cyiswe “Umugabo mwiza mu muriro: Gen. Romeo Dallaire na Jenoside mu Rwanda”.
Yatangiye agira ati “Ingaruka z’ibyo nabonye mu Rwanda zageze no ku bwonko, bituma nsigara nta bushobozi mfite bwo kugira ibyiringiro byo kubaho.”
Romeo Dallaire ngo ntateze kwibagirwa ibyo yabonye mu Rwanda
Yavuze ko nk’umuyobozi wari uyoboye ingabo yananiwe gukiza Abanyarwanda, akananirwa kubafasha. Yabonye byinshi, abana n’ababyeyi bakicwa; ati “Abasaza bagupfiraga mu maboko, mu kivunge cy’abantu ibihumbi 50, ibihumbi 60, bari mu mvura, mu misozi, bakureba mu maso, bavuga bati ‘Habaye iki? Ntimuhari se? Ni gute twarokoka ibi?”
Akomeza agira ati “Biciwe mu nsengero, aho twashoboye kugera, intagondwa zabizezaga kujyayo, bakabwirwa kujya mu nsengero niba bumva badatekanye, ko bazarindwa n’amasezerano ya Geneva. Kuko mu rusengero babaga ari benshi, harimo nk’ibihumbi bibiri, bafunguraga igisenge, bakajugunyamo amagerenade, noneho bakinjiramo bakabatemeramo…”
Dallaire avuga ko yababajwe n’uko nta bushobozi yari agifite, ati “Ingabo za Canada nta bwo zari zigishoboye kunkoresha nka General w’inyenyeri eshatu, kuko ntashoboraga kuyobora ingabo mu bikorwa, kuko nta bushobozi n’inshingano nari ngifite. None se wakorana iki n’umujenerali w’inyenyeri eshatu udashobora kuyobora ingabo, kandi azi uko yabikora…”
Dallaire yamenye mbere y’igihe itegurwa rya Jenoside
Abajijwe icyutumye amenya ko mu Rwanda hategurwa Jenoside, Dallaire yavuze ko byonyine kuba mu Rwanda haroherejwe ingabo za Loni ari uko ibintu bitari bimeze neza. Ngo nubwo bo batagiraga za maneko, Roméo Dallaire yavuze ko babonaga amakuru avuye ku mpande zombi, kandi ko ubutegetsi bwa Habyarimana bwari bwaratoje umutwe w’abicanyi, ugahabwa n’intwaro, kandi ko uwo mutwe washoboraga kwica Abatutsi barenga 4,000 mu isaha imwe mu mujyi wa Kigali.
Lt. Gen. Dallaire yakomeje avuga ko baje no kuvumbura intwaro zari zihishwe, ibyo byose bikaba byaraberekaga ibizakurikiraho, ari byo kurimbura Abatutsi.
Ati “Noneho ubutumwa New York mbasaba kubirwanya muri uwo mwanya mu masaha 36, tugahera ahantu twari twamenye ko hahishwe intwaro.”
Ariko ati “Nangiwe kubikora kuko bavugaga ko twaba dusubiye mu bisa nko muri Somalia, maze Loni n’igihugu bakarwana. Batekereje ko twaba tugiye kwirukanwa, bikaba nko muri Somalia […] LONI ivuga ko mutajya mu bikorwa by’imirwano, ahubwo muganira n’abantu. Twabiganiriyeho n’izo ntagondwa, tubabwira ko tuzi ibirimo gukorwa, tubabwira ko bitajyanye n’amasezerano y’amahoro yendaga gushyirwa mu bikorwa.”
Roméo Dallaire ubwo yandikiraga Umuryango w’Abibumbye awumenyesha ibigiye kuba mu Rwanda, avuga ko yahise asubizwa uwo mwanya, mu masaha make, ko atemerewe kwinjira mu bikorwa nk’ibyo.
Abo Dallaire yahaga ayo makuru, ni urwego rushinzwe ibikorwa byo kubungabunga amahoro ku isi, harimo abo yise “Triumvirate” (agatsiko ka batatu), ari bo Kofi Annan, Iqbal Riza n’umujenerali w’Umunyakanada wari inshuti ya Dallaire, ari we Gen. Maurice Baril. Kandi bavuganaga kuri telefoni. Intwaro zari zarateguwe harimo n’iziremereye yavuze ko zari zihishe mu majyaruguru y’iburengerazaba bw’u Rwanda, ahari n’inzu ya Perezida wariho, Habyarimana.
Mu buhamya bwe, Dallaire avuga uko Jenoside yatangiye, ko babanje kwica Abaminisitiri, ko yabonye aho abantu batandukanya abandi, ati “Hari ikiremwamuntu kitari abantu cyangwa se abari hejuru y’abandi?”
Amahanga yacyuye abaturage bayo n’imburamumaro z’Abanyarwanda
Dallaire akomeza agira ati “Nyuma y’iminsi ibiri indege y’Abafaransa iba igeze i Kigali. Nyuma y’iminota 45 gusa, numvise ko haje indi. Indege y’Ababiligi yaje ku munsi wakurikiyeho. Abataliyani baje nyuma y’iminsi ine.”
Ati “Hari kandi ingabo 300 z’Abanyamerika zari i Bujumbura, kandi hari ubwato bw’abasirikare babo bwari Dar-es-Salaam bufite abagera kuri 800 n’igihumbi. Bari baje kujyana abagabo b’abazungu n’Abanyarwanda b’imburamumaro b’abanyapolitiki bakoraga neza ibyo bashaka.”
Dallaire atanga urugero rw’abo yise imburamumaro, ati “Urugero ni uko Abafaransa batwaye umuryango wa Perezida batari abantu beza bakenewe na busa kuri iyi Si. Bose bajyanywe mu minsi itanu, basiga Abanyarwanda bari barabakoreye imyaka myinshi irenga 10, bareze abana babo, babasigira kwicirwa inyuma yabo basubira Brussels, Paris n’ahandi.”
Mu gusoza iki kiganiro, Lt. Gen. Dallaire yagize ati “Abantu bicirwaga kuri buri bariyeri yabaga mu ntera ya buri metero 100, bicwaga kubera indangamuntu zatanzwe n’Ababiligi. Wagombaga kuba ufite indangamuntu iriho ko uri Umuhutu cyagwa Umututsi. Iyo wabaga uri Umututsi bagushyiraga ku ruhande bakakwica.”
Bruce MUSHUMBA
Ibitekerezo
Aho kumufunga bamuhaye imidari.Murabeshya amaraso y,inzirakarengane azabakoraho. Kanda hano umusubize
Ariko kuki Dalaire atafunzwe ngo akatirwe burundu ahubwo hagafungwa ba burgumestre naba conseiller batari bafite imbunda n;imwe ngo bahagarike jenoside!???Avga biriya nta n'isoni afite?Niba yarazi ko jenoside yateguwe akaba atarafite ubushobozi bwo kuyihagarika,nibura yaburiye abatutsi bangahe ngo bahunge?Intwaro bari bafite zarizo kumara iki?Onu ngo ntibizongere!Barasetsa koko?Ni bangahe barimo gupfira muri Congo kandi hari ingabo za Onu?aho bitongeye ni hehe?Ntibakajye batubeshya urupfu rw,umwirabura ni inyungu k'umuzungu. Kanda hano umusubize
ngo ntazahahu tugira ngo nta petrole tugira da"!!! Kanda hano umusubize
Ariko se Mahoro We , ayo yose uvuga , aba Socialiste uvuga , barakuvangira iki ? na nde ? Ushoboye kwemera ko : Nta mu Nya Rda uburusha undi , wahita wunva ibyo Gikwete ya vugaga . Bref : ugutanze mu kibo , aguhaza intore . Ubu n uyu munsi , ejo n ejo . Nkunda imikino myinshi !! Ariko nanga cyanee uwitwa : Gatebe gatoki . Kanda hano umusubize
DARERI, NGENA NA MUSABIRA GUFUNGWA BURUNDU. Kanda hano umusubize
Rwose nubwo jenocide yabaye lon irebera ndetse namahanga yose igishimishije cyane kandi giteye ishema nuko chama cha RPA-Inkotanyi zahabaye zigakora ibikorwa bitakorwa nubonetse wese. Kanda hano umusubize
loni yarahemutse ikwiye kwicuza gusa ntizongere kugwa muri ririya kosa naho dallaire yarananijwe . Kanda hano umusubize
loni yarahemutse izahore ibyicuza kandi ifate ingamba ntizongere kurwa muri ririya kosa gusa birababaje. Kanda hano umusubize
mutugezeho amakuru menshi yamateka Kanda hano umusubize
Ubwo ninde utazi ko : yari afite mission : yo guha inkotanyi ubutegetsi ? Ni nde wazitundaga azivana ikinihira izi zana Muri CND ? Kanda hano umusubize
Ubuse ko Inkotanyi zifite ubutegetsi ni Lt Gen. wazibuhaye ? ntukabaze amafuti rero Kanda hano umusubize
@ kagabo Vana ubwo buterahamwe aho! Ubwo se noneho Dallaire yari anafite mission yo guhagarikira abahutu ngo barimbure Abatutsi ko byabaye ahari kandi ntagire icyo akora kandi abishoboye? Ariko ubundi uretse propaganda ya ba Kangura, RTLM n'abandi nkabo, Dallaire yakoraga wenyine ku buryo yabaga kuri za bariyeri agenzura ibyo Inkotanyi uvuga zipakiye mu modoka? Kanda hano umusubize
wowe uri fake ibyuvug a Nabyuzi Kanda hano umusubize
Kagabo ese wakwiyise Kabwa ko ari ryo zina rikubereye? Ariko iry'Ubuterahamwe ryo urikomeyeho. Kanda hano umusubize
Ibi byose byabaga byakozwe na parti socialiste yo mu bufransa yari iya Mitterand. Niyo mpamvu tuzahorana amasinde na kiriya gihugu igihe cyose abitwa aba socialistes bazaba bategeka. Nibo bahaga Boutros Boutros Ghali amabwiriza avuye direct mu biro bya Mitterand. Murashaka iki kindi? Mitterand niwe washyize ho turquoise ngo igarure abicanyi kigali biramunanira kuko yari amaze kuvumburwa. Uyu munsi nibo banga leta yurwanda bariya ba sicilaistes. Ni agatsiko kabagome bihisha inyuma yizina ryiza ryaba socilaistes ariko nibo bahora bakubita agatoki ku kandi. Nibo ejobundi bakoreshaga Kikwete wa Tanzania na Zuma ngo batuvangire. Nibo bakoresha situation iri i Burundi uyu munsi ngo badutobere. Barabeshya sibo mana . Bazabaze Warren azababwira! Kanda hano umusubize
Rwose ntazabyibagirwe kuko nk'umuntu ariko cyane cyane nk'umusirikare yahemukiye Abatutsi mu kudafata ibyemezo bya ngombwa mu gihe cya ngombwa. General urutwa na Cpt Ndiaye ndetse n'abaGhanas! Kanda hano umusubize
Dallaire niwe muntu wambere ukwiye kubazwa génocide kuko ntacyo yakoze ngo atabare abantu Kanda hano umusubize
ark we yavuzeko UN yamubujije kugira icyo akora. ubw rero nti tumurenganye Kanda hano umusubize
Iyinkuru muyikosore umuntu Ari gusoma ntayumve: Jenerale igihugu cye kidategeka bivuze iki? Ubwato bufite abantu 800 n'igihumbi bisobanuye iki. Kanda hano umusubize
Iyinkuru muyikosore umuntu Ari gusoma ntayumve: Jenerale igihugu cye kidategeka bivuze iki? Ubwato bufite abantu 800 n'igihumbi bisobanuye iki. Kanda hano umusubize


text:
Uburemba, kurinda abajura, kwirukana abadayimoni, gutuma umuntu akunda undi, gukundisha abakozi abakoresha, inyatsi ni bimwe mu bigaragara ku rutonde rurerure rw’indwara zivurwa na bamwe mu bavuzi ba gakondo.
Mu rwego rwo kumenya byinshi kuri ubu buvuzi bwa gakondo, umunyamakuru w’Izuba Rirashe yasuye umuvuzi wa gakondo ukorera Kimisagara.
Karimu Djuma Majata, umuvuzi gakondo uturuka muri Tanzaniya, avuga ko abasha kuvura indwara zirenga 35, harimo iz’umubiri zisanzwe nka asima, igicuri, umutima n’izindi, n’izindi zijyanye n’amarangamutima n’imibanire, ndetse n’imyuka.
Karimu washyize akapa gatoya ku muhanda kerekana aho akorera ndetse na numero za telefoni wamubonaho, akorera mu kazu gatoya, akaba ari na ho aba.
Iyo uhageze bwa mbere, nta cyakubwira ko ari kwa muganga keretse kubaza bakagutungira urutoki ku muryango w’inzu isanzwe yo guturamo, iri kumwe n’izindi abandi babamo.
ubwo ninjiraga, nahise ngera muri salon yegeranye cyane, irimo intebe zifite imisego yacitse n’ameza ashaje, ndetse n’umukeka, aho uwinjira wese aba agomba gusiga inkweto.
Iyo abantu babaye benshi, bamwe barahagarara, bikaba na ngombwa gushakisha udutebe two mu gikoni kugira ngo ab’intege nkeya babashe kwicara.
Hari kandi televiziyo nini, radiyo n’imizindaro isohora amajwi ari hejuru cyane. Tucyicara, hahise haza umukobwa n’umuhungu kwivuza, ariko kuko basanze twahageze, babanza gutegereza.
“Indwara zanditse hariya zose turazivura…hari n’izo tuvura tutanditse biterwa n’ikibazo umuntu aza afite.”
Uyu muganga akomeza avuga ko indwara zose azivura akoresheje imiti y’ibyatsi, ngo usanga hirya no hino mu bihugu bya Afurika, n’ubwo iba ititwa kimwe kubera ururimi.
Ariko se koko ibibazo bijyane n’amarangamutima ndetse n’uko umuntu ahagaze mu bukungu nk’ubukene, inyatsi n’ibindi biravurwa?
Uku ni ko nabajije Karimu utashidikanyije kuvuga ko nta ndwara n’ibibazo na bimwe bitagira umuti gakondo, ngo ni uko byose byishwe n’abazungu bazanye imiti yabo bagatesha agaciro iyari isanzwe ikoreshwa muri Afurika.
“Nk’inyatsi, umwana ukiri muto muha umuti wo gukaraba, ibyari kuzamubaho mu gihe yabaye mukuru ntibibe.”
Yungamo ati “Nk’iyo umuntu atumvikana n’umuvandimwe we cyangwa se inshuti ye, ashobora kuza nkamuha umuti wo kwisiga, hanyuma bagakundana.”
Uyu mugabo w’abana 13 yabyaye ku bagore bane, ngo ntarajya kwivuza kwa muganga wa kizungu, ndetse ntaranaterwa urushinge, keretse rimwe ubwo yambukaga umupaka agategekwa gufata urukingo.
Gusa avuga ko hari igihe abantu baza bamugana ngo akabona ubushobozi bwo kubavura ntabwo afite, akabagira inama yo kujya kwa muganga.
“Hari abadakira bagapfa nk’uko no kwa muganga wa kizungu baba barateguye uburuhukiro.”
Agacuma kari kumwe n’utundi tuntu kamanitse hejuru y’umuryango abantu binjiriramo
Abavuzi ba Gihanga batanga imiti y’amahirwe n’ubukire, ariko abenshi baba mu bukene….
Karimu mu gusubiza iki kibazo asa n’ugihunga, yaje kugera ku mwanzuro ko impamvu yabyo ngo ari uko benshi batize abandi ari abasinzi. We avuga ko ajijutse ngo kuko azi Igiswhili, yatangiye kumenya Ikinyarwanda, ngo ndetse umuhungu we yatangiye no kumwigisha icyongereza.
Uyu mugabo uvuga ko yagarukiye mu wa karindwi w’amashuri abanza, yemeza ko ubumenyi afite bumufasha kwakira no kuvugana n’abakiliya bo mu nzego zitandukanye.
Ubwo nahavaga, hari abantu bagera kuri 6 baje kwivuza, bamwe bari batangiye kwakirwa. Hari n’umugore utwite uzanye n’umwana uri mu kigero cy’imyaka 3, avuga ko aje gushimira kuko yamukirije umwana.
“Umwana wanjye nijoro yarashidukaga akavuga ngo ibisimba biri kumurya, muzana hano uyu muvuzi amuha umuti, none byarashize. Ubu nje kumushimira.”
Amafaranga, itungo n’ibindi bitandukanye ni byo byifashishwa mu gushimira abavuzi gakondo iyo baguhaye umuti ugakora.
Gafaranga Daniel, Umuyobozi w’urugaga rw’abavuzi ba Gakondo AGA Rwanda, atangaza ko abiyita abavuzi ba gakondo bavura indwara zitababaza umubiri ari abatekamutwe.
Urugero atanga ni nk’inyatsi, cyangwa se umuti w’ubucuruzi. Avuga ko igituma umuntu abasha kunguka ari ugutegura imishinga neza, cyangwa se akigishwa kwakira neza abamugana.
Na ho icyo bita inyatsi (kuba ufite amafaranga agashira mu gihe gito utazi icyo wayakoresheje), byo ngo byakizwa no kwigishwa gucunga umutungo neza aho guhabwa umuti wo kwisiga nk’uko bamwe biyita abaganga ba gakondo babivuga.
‘Ubu twashyizeho muri buri karere ku Bufatanye na MINISANTE abantu bo gukuraho amatangazo bashyira hirya no hino ku mihanda no ku mapoto muri Kigali…natwe dukora ubukangurambaga mu itangazamakuru n’ahandi tumenyesha abantu ko bariya ari ababa bashaka kurya amafaranga yabo gusa”
Gafaranga avuga ko abaganga ba gakondo bemewe bavura indwara zavurirwa no kwa muganga wa kizungu, ko kandi babifitiye ubushobozi kuko imiti ikoreshwa yifashishijwe kuva kera n’abakurambere kandi yarabakizaga.
“Indwara zose abaganga ba kizungu bavura natwe turazivura”
Gafaranga agira inama Abanyarwanda ko bagomba kugira ubushishozi bakamenya aho bivuza aho ariho, kuko hari ababa bashaka kurya amafaranga y’abantu bababeshya.
“None se niba batanga umuti w’ubukire no guhirwa, kuki batabanza ngo bawihe kandi usanga abenshi ari abatindi? Kuki se iyo miti batabanza kuyiha imiryango yabo?”


text:
GISAGARA: ABAFATANYABIKORWA BAGANIRIYE KURI GAHUNDA Y’AKARERE Y’IMYAKA 5
Inteko rusange y’abafatanyabikorwa b’akarere ka Gisagara yateranye iganira kuri gahunda y’akarere y’myaka 5 kuva muri uyu mwaka wa 2013 kugera muri 2018, mu rwego rwogushyira hamwe ibitekerezo kugira ngo iyo gahunda inononsorwe
Muri iyi nteko rusange y’abafatanyabikorwa batandukanye b’akarere ka Gisagara (JAFF) haganiriwe byinshi bikwiye gukorwa mu rwego rwo uzamura ubukungu n’iterambere by’akarere, haba mu rwego rw’ubukungu, ubuzima n’uburezi, aho byagiye bigaragara ko hakenewe ibikorwa nk’umudugudu wa kijyambere mu rwego rw’ubukungu, ibitaro byibura bibiri byiyongera kuri bibiri biri muri aka karere ndetse no kongera amacentre afasha kwifa ikoranabuhanga n’ibindi byinshi bigamije kuzamura akarere.
Muri iyi gahunda, icyo abafatanyabikorwa basabwa ni ukugendera kuri gahunda akarere kihaye, buri wese akabigira ibye kugirango ibiri muri iyo hunda bizarusheho kugenda uko byifuzwa.
Augustin Twagirumukiza, umukozi ushinzwe guhuza ibikorwa by’abafatanyabikorwa mu karere ka Gisagara, avuga ko nta we uzongera kuzana gahunda ze zivuye hanze ashaka ko arizo zikurikizwa ngo byemerwe nk’uko hari abajyaga babikora, ahubwo ubu buri mufatanyabikorwa azagendera kuri gahunda bumvikanyeho n’akarere yashyizwe ahagaragara.
Usibye ariko kandi gahunda n’ubufatanye bw’abafatanyabikorwa, akarere gafite gahunda kihaye n’ibikorwa by’inshi bigamije kuzamura abaturage, birimo kororera mu bikumba, bityo uubutaka bukarushaho kwaguka bugahuzwa maze bukabyazwa umusaruro, ndetse no kongera amashuri y’imyuga ku rubyiruko kugirango rwigishwe kwihangira imirimo izarugeza ku iterambere.
Hesron Hategekimana umuyobozi w’akarere wungirije ushinzwe ubukungu n’iterambere ati “Mu byo twiyemeje harimo kuzamura ibikorwa by’ubuhinzi n’ubworozi bizafasha abatuye aka karere kuzamuka, guha agaciro umusaruro uvuyemo dushinga inganda zizajya ziwutunganya, ariko kandi kugirango tunagire ibikorwa binyuranye muri aka karere tugiye gushyira ingufu mu mashuri y’imyuga azafasha cyane cyane urubyirukoâ€
Abafatanyabikorwa b’akarere ka Gisagara barashimirwa imikoranire yabo n’akarere kandi bagasabwa kudahwema kubaba iruhande haba mu bikorwa batera inkunga cyangwa mu bujyanama.


text:
Menya byinshi ku kibazo cyo kugira amaraso make mu mubiri
Ikibazo cyo kugira amaraso make mu mubiri kizwi nka Anemia mu rurimi rw’icyongereza cyangwa Anemie mu rurimi rw’igifaransa, hari abavugako ari indwara ariko si ko biri kuko ni ikibazo kibaho bitewe nuko insoro zitukura cyangwa (globule rouge) zabaye nke ku rugero rukabije. Insoro ntuku ni zimwe mu turemangingo twinshi tugize amaraso.
Uku kugabanuka kw’insoro zitukura gushobora guterwa n’impamvu nyinshi ndetse bigatera ibibazo byinshi mu mubiri nkuko turi buzigaragaze. Ikindi ni uko izi nsoro zitukura zigira Hemoglobin ikozwe mu butare bukungahaye kuri poroteyine ibi nibyo bituma amaraso agira ibara ritukura iyo izi hemoglobin zabaye nkeya. Ibi nabyo bishobora guteza ikibabazo cyo kugira amaraso make mu mubiri. Iyi hemoglobin ifite umwihariko wo gutwara umwuka mwiza (Oxygen) iwukura mu bihaha ikawujyana mu bice byose bigize umubiri.
MBESE NI BANDE BABA BAFITE IBYAGO BYINSHI BYO KUGIRA IKI KIBAZO
Nubwo kugira amaraso make bishobora kuba ku bantu bose haba abagore,abagabo abana ndetse n’abakuze ariko hari abantu byumwihariko baba bafite ibyago byinshi byo guhura n’iki kibazo twavuga:
Abagore n’abakobwa bitewe nuko batakaza amaraso menshi mu gihe cy’imihango
Abagore batwite bitewe nuko mu mubiri haba habayemo impinduka ndetse bakeneye ibyo kubatunga bo ubwabo ndetse n’ibitunga umwana batwite iki kibazo gikunze kubaho cyane mu mezi atandatu ya mbere yo gutwita.
Abana bakiri bato ndetse n’abantu bageze mu zabukuru kuko ubuzima bwabo buba buri mu kaga.
Abasanganywe uburwayi bwa karande nabo baba bafite ibyago byinshi byo guhura n’iki kibazo.
Abarwayi babazwe ndetse n’abandi bantu batakaje amaraso mu buryo bumwe cyangwa ubundi
Kuba mu muryango ukomokamo harimo abagiye bahura n’ikibazo cyo kubura amaraso(Akoko)
Nkuko tubikesha urubuga rutanga inama ku buzima bw’ikiremwamuntu rwitwa www.webmd.com rugaragaza ko habaho ubwoko burenga 400 bya anemie ndetse banagerageje kubugabanya mu byiciro bitatu, ibyo byiciro bikaba arinazo mpamvu zishobora gutera ikibazo cyo kugira amaraso make.
Izo mpamvu nizi zikurikira:
1. Gutakaza amaraso bitewe n’uburyo bumwe cyangwa ubundi
2. Kugabanuka kw’insoro zitukura zikorwa mu mubiri
3. Gushwanyagurika kw’insorontuku.
DORE BIMWE MU BIMENYETSO BYAKWEREKAKO UFITE IKI KIBAZO
Guhumeka insigane
Guhorana umunaniro
Kweruruka mu biganza
Guhinduka umuhondo mu jisho
Kugira isereri ukaba wana kwikubita hasi
Gucika intege mu nteranirizo z’ingingo
Mu gihe usanze ujya ugira bimwe muri ibi bimenyetso ihutire kujya kwa muganga bagufata amaraso yo mu mutsi bakarebako umubare w’insoro zitukura ndetse na hemoglobin niba zihagije bitewe n’ikiciro urimo .
IBYO WAKORA UGACA UKUBIRI NI IKI KIBAZO
Bitewe n’uko twabonye impamvu nyamukuru eshatu zitera iki kibazo ariko zose zigenda zigaruka ku kuba insoro zitukura zidahagije mu mubiri, mu buryo bwo kongera izi nsoro rero icyambere kibanze Ni ukuboneza imirire ukarya indyo yuzuye ndetse hari n’ibiribwa byihariye bibonekamo ubutare bidakwiye kubura kuri burifunguro muri ibyo twavugamo: imboga zitandukanye ariko ukibanda kuzifite ibara ry’icyatsi kibisi kuko zikungahaye kubutare ndetse na vitamine zitandukanye zifasha kongera insorontuku ndetse na hemoglobin. Ntabwo ari imboga gusa kuko hari n’ibikomoka ku matungo nk’inyama,amagi ndetse n’ibyororerwa mu mazi nk’amafi ndetse n’injanga hakaba n’ibindi bihingwa nk’ibishyimbo,ubunyobwa ndetse n’utubuto dutangwa n’ibiribwa nk’imbuto zitangwa n’igihaza. Ibi byose byagufasha guhangana n’iki kibazo mu gihe ufashe bimwe muri byo kuri buri funguro ndetse byaba byiza ubifashe ubihinduranya.
Ikindi tutakwibagirwa kubwira abadukurikira ni uko mu gihe muganga abonako ikibazo gikabije bashobora kukongerera amaraso ndetse hari nindi miti baguha ifasha umubiri gukora vuba insoro zitukura kandi nyinshi mu gihe gito. Ariko kandi gukemura ikibazo wifashishije ibiribwa ni byiza cyane kuko bikurinda izindi ngaruka zishobora guterwa nuko wakoresheje imiti runaka.
Aho byavuye:
www.healthline.com
www.mayoclinic.org
[email protected]


text:
Rwanda: Kugirango yerekane ko ari inkotanyi butwi, Bamporiki yagombye kwandarika nyina amuhindura urw'amenyo!
Kuri iki cyumweru taliki ya 04 Kamena 2017, amashusho (vidéo) y'umudepite witwa Bamporiki niyo yiriwe acicikana ku mbuga nkoranyambaga zihuriraho n'abanyarwanda benshi! Kumva amagambo Bamporiki avuga nyina wamubyaye, ukumva uko amusebya ndetse akanamwandarika nk'umugome, biteye kwibaza! Ku mbuga nkoranyambaga, abantu benshi bemeje ko Bamporiki ari umurwayi wo mu mutwe ugomba kuvuzwa!
Nubwo abantu babona Bamporiki yaciye inka amabere, siwe wa mbere ukoze amahano nkayo, kugirango agaragze ko yacengewe n'ingengabitekerezo ya FPR-Kagame kurusha amashereka ya nyina wamwonkeje! Niko bigenda ku butegetsi burangwa n'igitugu gikabije ndetse n'ubwicanyi burenze ukwemera! Mu gihe k'intambara ya kabiri y'isi yose, umunyagitugu wayoboraga igihugu cy'Uburusiya Joséph Staline yanze kurekura umusilikare ufite ipeti rikomeye w'umunyagitugu Hitler wayoboraga Ubudage yafatiye ku rugamba kugirango ashobore kumugurana umuhungu w'imfura ye wafatiwe ku rugamba na Hitler, Staline yagize ati :" uwo mwana nagende yicwe aho gutakaza ikizere abarusiya bamfitiye!". Kubera irari ryo gushaka "ikuzo rirenze", Staline yemeye gutanga umwana we h'igitambo!
Bamporiki nawe yemeye guhara nyina kugirango ahabwe mu ikuzo n'icyubahiro muri FPR, mbese agaragaze ko ari kurwego rumwe n'inkotanyi nyazo ndetse ko afite akarusho kuko nta nkotanyi irabamba umubyeyi umubyeyi wayonkeje nkuko Bamporiki we yabikoze! Bamporiki ariko afite n'ikindi kibazo kitamworoheye, azi neza ko inkotanyi ari abicanyi ruharwa kuburyo igihe icyari cyo cyose zishobora kumwirenza! None se Bamporiki yaba arusha ubukotanyi Patric Karegeya, Kayumba Nyamwasa, Dr Gasakure wavuraga Kagame...? Kubera ubwoba n'ikidodo cyo kwicwa cyangwa se gufatwa nk'umuhutu uri kujijisha, nibyo bitumye Bamporiki yiyemeza kubabaza umubyeyi we! Iyi myitwarire ya Bamporiki yagaragaye no mu gihe cy'ubwicanyi bwo mu 1994! Hari abagabo b'abahutu barongoye abatutsikazi bagize ubwoba bukabije muri icyo gihe, maze babanza kwica abo bashakanye ndetse n'abana babo kugirango bagaragaze ko ari interahamwe kurusha interahamwe nyazo! Bamporiki nawe abanje kwica umubyeyi we kugirango agaragarize inkotanyi ko azirusha gukotana!
Muri iyo vidéo Bamporiki yagize ati:" ngira maman umwe w'umukecuru w'i Nyamasheke, naramuhamagaye mubwirako bahuza abantu muri famille mu w'2010 njya kubabwira ko hari umuryango mwiza mbamo wa RPF kandi ko nshaka ko abantu bakuru b'iwacu bayoboka umuryango; Abatante baraseka barakumbagara barihirika iriyaaa!!!!! bakongera bagaseka! bati wowe uri inkotanyi!!..mu bitekerezo by'abantu hari ikintu cyo gufata inkotanyi yitwa Bamporiki, wayihuza na TITO ntibihure! iyi nkotanyi itareshya n'izindi, iyi nkotanyi itaraturutse aho abandi baturutse, iyi nkotanyi ije ite?... nahamagaye maman telefoni nyishira muri haut- parleur irasona, noneho maman wanjye yitabye nti : " maman wanjye bite? ati ni byiza! iyo telefoni nayiguze mu mushahara nahembwe n'inkotanyi, arwana nabyo avuga ati uzazana telefoni nahawe n'inkotanyi ariko ntiwaba yo!!..."
Aya magambo Bamporiki yavuze nyina akamwandarika akamukwiza isi yose, ni irihe somo cyangwa inyigisho irimo yagejeje kubanyarwanda? Aya magambo ya Bamporiki agaragaza neza ibibazo abanyarwanda bafite; kubera ubutegetsi bubi , abantu bose basigaye bishishanya, bakagambanirana , bakicana, umwana akishisha nyina n'umubyeyi akishisha umwana we! Niba se depite Bamporiki yishisha nyina , na Nyina akamwishisha ubwo muri rubanda ibintu bimeze bite? Umwe mu bantu bakuze ukurikirana politiki yo mu Rwanda, yitegereje uko abanyarwanda babayeho asanga bose barasaze! nibwo yavugaga ati: " Nimureke Paul Kagame akomeze ayobore abanyarwanda yahinduye abasazi kuko abo barwayi bo mu mutwe nibo bazamugenera urumukwiye!" None se koko wayobora abasazi ukaba ufite amahoro? Ibi ni bimwe mu bibazo abanyarwanda basigaye bavuga ko Kagame iyo ari mu Rwanda adatora agatotsi kuko azi neza ko abanyarwanda yabahinduye abasazi umunsi umwe bashobora kuzamusarana! Ngizo ingaruka zo kumena amaraso kuko ageraho nawe akagusama!


text:
Ubuyobozi bw’ibitaro bya Gisenyi bwemeza ko muri aka karere hari ikibazo gikomeye cy’abagabo bigize ba ntibindeba, aho bamwe batunzwe n’abagore babo gusa, bo ugasanga ibijyanye no guteza imbere urugo batabyitayeho.
Umuyobozi w’ibitaro bya Gisenyi Maj. Dr Kanyankore William, avuga ko muri aka karere imicungire y’ingo itandukanye n’ahandi, kuko usanga hari aho umugore aba ari we ibintu byose byo mu rugo bireba, mu gihe umugabo yibereye mu kabare.
Yagize ati “Muri aka karere byaratuyobeye, hari abagore benshi batunze ingo n’ubwo imibare tutabasha kuyibona, ariko umugore usanga ari we ukora byose, batunze ingo, baracuruza akaba ari bo bahaha mu ngo, umugabo we usanga ataha atera inda gusa yiviriye mu kabare.”
Uyu muyobozi w’ibitaro akomeza agira ati “Hari n’ubwo umugore aza aje kubyara wamubaza ngo umugabo ari he ati reka da, wamubaza niba aza kumureba ati wapi ntiyahagera yibereye mu kabare, wasaba abantu kujya kumuzana ngo abwirwe ibyo azagurira umugore, ntaze, umubyeyi w’umugore akarinda ava mu bitaro umugabo we atahakandagiye ndetse hari n’abataha basinyiye n’umwenda abagabo bitabareba.”
Maj. Dr Kanyankore akomeza avuga ko igitangaje giteye n’ikibazo ari uko umugore ataha atahanye n’umwenda w’ibitaro nyuma y’amezi atanu gusa akongera akagaruka atwite indi nda, kandi n’ubundi bitemewe, bakibaza niba umugabo bazigera bamubona ngo wenda bamugire inama, bikabashobera.
Uyu muganga akomeza avuga ko iki kibazo kiri mu bituma muri aka karere hakigaragara ibibazo byo kubyara abana benshi, kuba hakigaragara ubucucike bitewe no kubyara mu kajagari, ndetse ugasanga hari n’ikibazo cy’ubukene aho umwana avuka nta byangombwa byo kumwitaho afite.
Aragira ati “Usanga umubyeyi atwite amezi 9 ariko abyaye nta n’umwenda w’umwana afite, ugasanga ni ikibazo gikomeye umugabo yibereye mu kabare, ugasanga umubyeyi abyaye neza ariko agiye adafite ibyo kwita ku mwana. Ikindi ndagira inama ababyeyi yo gukoresha imiti y’inkingo aho kugira ngo bakomeze guhura n’ikibazo cyo kubyara mu buryo butemewe.”
Sinamenye Jeremie, umuyobozi w’akarere ka Rubavu, avuga ko aka karere gafite ubucucike buri hejuru ugereranyije n’utundi turere, aho byibuze abaturage barenga 1000 batuye muri kilometero kare imwe, akaba agaragaza ko gahunda yo kuboneza urubyaro ikiri hasi, gusa ngo hakenewe ubukangurambaga ku kibazo cy’abagabo batubahiriza inshingano zabo mu ngo.


text:
MRS LYDIA PART 2
vuba , nditunganya vuba vuba ,nambara agakoti nerekeza aho ngomba gutegera umukobwa nakunze,birumvikana kwarukumubona cya kumubura ariko sinacitse intege, naragiye ………….
PART 2
naragiye rero agatima karimo gutekereza kumukobwa gusa ntakindi kindi mumutwe, ubwo umukobwa wese nabonaga nikangaga ko yaba ariwe bigatuma njya kumwitegereza mumaso ariko abeshi nasangaga atariwe ndetse ntanamahuriro. ubwo narakomeje ndagenda ngezaho negama kugikuta cyari kunzira ahantu nakundaga kumubona, birumvikana kumutima numvaga byanga byakunda aribuze kuhaca. ubwo nafashe utuecouteur shyira mumatwi ntangira kwiyumvira imiziki kuri radio, noneho na radio igiye kubyica ishyiramo akaririmbo keza kagenda buhoro kurukundo, noneho njye nkumva ndimo kukabyinana nuwo mukobwa, mbese nabaye nkaho arinjye urimo kukamuririmbira, naratwawe byahatari ngeraho ndahumiriza ndakaririmba ndetse ngakora namajeste ubona ajyanye nakaririmbo.
.
ubwo nakoeje muruwo munyenga, sinzi ukuntu nagaruye ubwenge kugihe ngiye kumva numva abana imbere yanjye barimo guseka byahatari mbanza kugira ngo sinjye barimo guseka, ngiye kumva nanone numva kamwe karavuze kati: hahaha nibwo bwambere nabona umusazi njyewe, nawe rata!? akandi nako kati: haha njye nsanzwe mbabona no kwishuri arahari umeze nkuyu! ubwo njye nayobewe ibyo abana barimo kuvuga, mpita mbabaza nti:niko sha muravuga ngo ninde musazi!? nkivuga ntyo mbona bose basekeye rimwe ndetse batangira no kuvuza induru, mbonye abana bakomeje kumpa rubanda mfata kamwe ngakubita urushyi , noneho bose bahita batora amabuye batangira kuntera arinako basakuza bati:”umusaziii… umusaziii” ubwo nanjye kumutima naravuze nti: ” uwagumaha yaba arimbwa!”
.
(ihangane usige comment yawe na like unakore share nimba bitakugoye)
.
ubwo nanjye nahise mbangira amaguru ingata ndiruka mvahongaho, njya gushaka aho mba nihishe. nariurtse ninjira mukizu cyaraho hafi kitaruzura , abana ndabihisha ngize nimana mbona basubiyeyo bose , kumutima nti:” ahwiih! inzavumba zari zinyivuganye!” nagumwe aho hantu akanya gato, ndongere ndahaguruka njya ngira ngo njye gutegereza umukobwa, nabaye ngisohoka muriyo nyubako mba nkubitanye na willy, mukumwitegereza neza mbona umusore yijimye, yakambije impanga ndetse arimo kundeba nkiyica, ubwo ntakindi njye nakoze nahise mukoraho ndamubaza nti: niko se byagenze bite ko mbona……… ntararangiza numva uruhyi rwadanger kwitama ngo pooo!! kumutima nti:” uyu ni willy cyangwa nundi basa!” ubwo nakomeje kumwegera nkabona umusore yasizoye,ahubwo arashaka kongera kunkubita, nanjye mpita nkuramo akanjye karenge ndiruka, gusa ndebye inyuma mbona willy yicaye hasi , mbona bisa nkaho agahinda kagiye kumuhitana. product of Abasomyi .
ubwo narebye kugenda ngo musige wenyine, ndavuga nti byaba arubugwari, ntakindi nakoze rero nahise ngaruka ndamwegura mwicaza neza kukabuye karaho kumuhanda, ndamutuzisha kuko narimze kubona ko ibintu byakomeye. nicaye imbere ye mwitegereza mumaso, nkabona umusore yazenze amarira mumaso, mpita mubaza nti:willy byagenze bite, tuza umbwire ntakibazo! birumvikana narimfite ubwoba ko yongera akamponda urundi rushyi ariko noneho yahise yubura umutwe arambwira ati: alex… alex mata ikiganza cyanjye! nanjye ubwo mpita ngifata ndavuga nti: urimo gufindiki c willy!? willy: alex, ntituri inshuti!? nanjye nti: ehee magara ahubwo! willy:nsezeranya ko turi kumwe, uzamfasha mubikomeye nibyoroshye,uriya mukobwa nkamubona akaba uwanjye kuko njye sinshobora kumureka……… atarangiza mba ndavuze nti: oooh! ngira ngo nawe urabizi ko ntacyo nakwima, nzagufasha rwose willy! ariko c byagenze bite!?
.
willy: kandi alex, umbabarire kubwurushyi ngukubise nanjye ntiyari njye numvaga umujinya ugiye kunyica, gusa nyine……… akivuga muca mwijambo nti: ariko urushyi ntakibazo ahubwo mbwira nikihe kibazo, ntago mwabonanye c!? willy: alex, lydia ntago namuhomba pe, kandi nawe ubyumve ko nakora ibishoboka byose ariko simubure…… njye: ehee! birumvikana, ninkuko umwe wanjye ho nakora nibidashoboka ariko nkamubona., ese nizina……… willy: sha wowe banza byoroshye ariko njye narimpapfiriye tu. njye: yeeeeh!upfa gute c mn willy! willy nawe ati: shahu c wagize ngo namenye ko afite abarinzi mwa!? njye: ayiwee, reka reka! ushaka kuvuga ko se……. ntararangiza ahita avuga ati: sha ceceka nkubwire ibyambayeho, dore namutegereje ngize imana mbona asohotse mwiduka nigeze kumubonamo inshuro nkebyiri, ubwo nanjye nahise nivimba ningira umusore ndaza ndimo kudunda muriyi nkweto, mba ndamushuje dutangira ikiganiro…… mbegukuntu aseka weeee!!…… njye: hhha, komeza umbwire c mn! willy: tuza nyine ndacyavuga, ubwo yabaye akimara kumbwira izina rye ntaranamubwira iryanjye numva urukoni rwadanger mumugongo, mpindukiye ngo nice umuntu, mbona nikigabo kinini byahatr ndebye kuruhande mbona hari nibindi nkabine……..
.
njye: ego yesu!! willy: ngo nyonyonyosho!watuza c nkakubwira, ubwo nabaye nkuzamura umunwa kiba nkiciye amacanshwe mumaso ninshyi nyinshi cyane ndetse kinkubita hasi birampondagura, ngiye kumva numva kimwe kiravuze kiti: nundi munsi ujye uvugisha abantu uzi neza wa muswa we! nkiryamye hasi numva ikindi kiravuze kiti: twajya mumodoka nyakubahwa mrs lydia!? kumutima nti:” eheee! ese lydia nimuntu ki !?”
njye: nonese mn ko numva ari danger mwa, umukobwa wakunze ningaru kabsa! willy:wapi singaru mn, niyo yaba arinzwe na goriati ariko uriya nuwanjye niwe imana yandemeye ntawundi, ahubwo se mn wowe urumva ari muntu ki!? njye: sha sinzi kabsa, banza ariko arumuntu ukomeye cyane, ese ubundi ntago wari wabonye ko afite abarinzi!? willy: wapi sha, narinzi ko aribigabo bisanzwe mwa, kandi nubushize narabibonye wana!
.
njye:mwna rero taha ujye koga uruhuke, dore wangotesheje sinzi ko uwanjye atanshitse! willy: ehee! cyakora byo mn,ese burya nawe uwawe wamubonye muri nshe zaha, dore nanjye sikure nimuri rirya duka ryegereye iriya supermarket yaha hepfo ukomeje aka gahanda! njye: sawa mn reka njye kureba ko mubona dore butangiye no kwira, ntaza kugotwa nkamubura! willy: sawa mwana ugire amahirwe nuhure nurwo mpuye narwo! ubwo willy yaratashye nanjye nsubira kuricya gikuta ndongera ndegama ntegereza uwo nikundiye! . .
.
ubwo nabaye aho mpaka saa mbili zijoro ntekereza ukuntu tuzaba tumeze njye nuwo mudada, ukuntu tuzajya dutemberana mumashyamba, kumazi magari ndetse nahandi hantu hesnhi, ndetse arinako biza muntekerezo zanjye nkabibona, nkiri muribyo sinzi ukuntu numvise umuntu ankozeho nshidukira hejuru nshaka kwiruka ngira ngo nibabana nanone, kumbe numusaza waruzanye umutaka,ndebye neza mbona imvura yaguye ndetse irimo guhita, nkoze kumyenda yanjye nsanga yose namazi, kumutima nti:” ariko urukundo nisawa kabsa, kubona ntamenye ko nimvura yaguye! ubwo narinkiri muribyo numva umusaza aravuze ati:niko se sha, urimo kunyagirwa uziriki wamwana we, cyo ngwino tugende ujye kugama! : hoya da!ubwo se atambutse simubone!? umusaza: egoko mana! ubwo se yaba arumuntu utegereje byo urumva we yagenda mumvura!? ubwo muzehe yavuze atyo numva anteye ingingo, ndamubwira nti: cyakora da, ariko rero………. ntarakomeza numva phone yanjye irasonnye, ndebye mbona ni willy uhamagaye, mpita nitaba nti: hallo willy mn! nawe ati:…………..
.
EHEEE WILLY C KANDI KWAHAMAGAYE BITE!?
LYDIA C KANDI NIMUNTU KI?
ESE UWA ALEX WE NINDE?